**ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ**

ΠΕΔ-A-ΧΧΧΧΧΧ ΕΚΔΟΣΗ 1η

**ΔΙΟΠΤΡΑ ΝΥΧΤΕΡΙΝΗΣ ΟΡΑΣΗΣ**

**ΓΙΑ Ο/Σ STINGER MANPAD**

ΣΕΠ 2025

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ

**ΑΔΙΑΒΑΘΜΗΤΟ – ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

**ΠΙΝΑΚΑΣ ΠΕΡΙΕΧΟΜΕΝΩΝ**

|  |  |  |
| --- | --- | --- |
|  |  | ΣΕΛΙΔΑ |
| 1 | **ΠΕΔΙΟ ΕΦΑΡΜΟΓΗΣ** | 1 |
| 2 | **ΣΧΕΤΙΚΑ ΕΓΓΡΑΦΑ** | 1 |
| 3 | **ΤΑΞΙΝΟΜΗΣΗ** | 4 |
| 4 | **ΤΕΧΝΙΚΑ ΧΑΡΑΚΤΗΡΙΣΤΙΚΑ** | 4 |
| 4.1 | Ορισμός Υλικού | 4 |
| 4.2 | Χαρακτηριστικά Επιδόσεων | 5 |
| 4.3 | Φυσικά χαρακτηριστικά | 7 |
| 4.4 | Αξιοπιστία | 7 |
| 4.5 | Δυνατότητα συντήρησης | 8 |
| 4.6 | Περιβάλλον | 9 |
| 4.7 | Σχεδιασμός – κατασκευή | 9 |
| 4.8 | Παρελκόμενα | 9 |
| 4.9 | Επισήμανση υλικού | 10 |
| 5 | **ΣΥΣΚΕΥΑΣΙΑ/ΕΠΙΣΗΜΑΝΣΕΙΣ** | 10 |
| 5.1 | Συσκευασία | 10 |
| 5.2 | Επισημάνσεις συσκευασιών | 10 |
| 6 | **ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ** | 11 |
| 6.1 | Συνοδευτικά Έγγραφα / Πιστοποιητικά | 11 |
| 6.2 | Παράδοση / Επιθεωρήσεις / Δοκιμές | 13 |
| 7 | **ΥΠΗΡΕΣΙΕΣ-ΥΠΟΣΤΗΡΙΞΗ** | 15 |
| 7.1 | Εγκατάσταση | 15 |
| 7.2 | Υπηρεσίες υποστήριξης | 15 |
| 7.3 | Παροχή Εγγυήσεων | 17 |
| 7.4 | Αρχική Υποστήριξη | 19 |
| 7.5 | Ρήτρα Κωδικοποίησης | 20 |
| 7.6 | Εν Συνεχεία Υποστήριξη | 20 |
| 7.7 | Κόστος Κύκλου Ζωής | 22 |
| 7.8 | Ασφάλεια Εφοδιασμού | 22 |
| 7.9 | Εκπαίδευση Προσωπικού | 23 |
| 7.10 | Βιβλιογραφία | 24 |
| 8 | **ΛΟΙΠΕΣ ΑΠΑΙΤΗΣΕΙΣ** | 25 |
| 8.1 | Παράδοση Υλικών | 25 |
| 9 | **ΠΕΡΙΕΧΟΜΕΝΟ ΠΡΟΣΦΟΡΑΣ** | 25 |
| 9.1 | Αξιολόγηση Προσφορών | 25 |
| 9 | Φύλλο Συμμόρφωσης | 26 |
| 10 | **ΣΗΜΕΙΩΣΕΙΣ** | 26 |
| 10.2 | Ορισμοί | 26 |
| 10.3 | Συντμήσεις – Συντομογραφίες | 27 |
| 11 | **ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ** | 27 |
|  | ΠΡΟΣΘΗΚΗ «I» ΠΙΝΑΚΑΣ ΚΡΙΤΗΡΙΩΝ ΑΞΙΟΛΟΓΗΣΗΣ ΤΕΧΝΙΚΗΣ ΠΡΟΣΦΟΡΑΣ | 28 |
|  | ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ |  |

**ΠΕΔ-Α-00000**

**ΔΙΟΠΤΡΑ**

**ΝΥΧΤΕΡΙΝΗΣ ΟΡΑΣΗΣ ΓΙΑ Ο/Σ STINGER MANPAD**

# 1. ΠΕΔΙΟ ΕΦΑΡΜΟΓΗΣ

# 1.1 Η παρούσα Προδιαγραφή Ενόπλων Δυνάμεων (ΠΕΔ) καθορίζει τα απαιτούμενα επιχειρησιακά και τεχνικά χαρακτηριστικά των Διοπτρών Νυχτερινής Όρασης για το Ο/Σ STINGER MANPAD, τη διαδικασία αποδοχής τους κατά την παραλαβή καθώς και λοιπά θέματα συντήρησης και εν συνεχείας υποστήριξης (FOS).

# 2. ΣΧΕΤΙΚΑ ΕΓΓΡΑΦΑ

**2.1**  **Νομοθεσία – Αποφάσεις**

**2.1.1** Η υπ’ αριθμ. 22/2019/ΥΠΕΘΑ Εγκύκλιος με τίτλο «Εγκύκλιος περί Τυποποίησης στις ΕΔ».

**2.1.2**  Διατάξεις του νόμου Ν.3978/11 (ΦΕΚ 137/16-06-11) «Δημόσιες Συμβάσεις Έργων, Υπηρεσιών και Προμηθειών στους τομείς της Άμυνας και της Ασφάλειας (εναρμόνιση με την Οδηγία 2009/81/ΕΚ)», όπως τροποποιήθηκε με το νόμο 4494/17 και το νόμο 4782/21 και ισχύει.

**2.1.3**  Διατάξεις του νόμου Ν.4782/2021 «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία.» (Α΄ 36), όπως ισχύει.

**2.1.4**  Ο Κανονισμός 2195/2002 του Ευρωπαϊκού Κοινοβουλίου και του Συμβουλίου περί κοινού λεξιλογίου για τις Δημόσιες Συμβάσεις (Common Procurement Vocabulary), όπως τροποποιήθηκε και ισχύει.

**2.1.5**  Υ.Α. 249748/29 Οκτ 2008/Παράρτημα «Β»/«Ειδικοί Όροι Προμήθειας Αμυντικού Υλικού»

**2.1.6**  Οι διατάξεις του Ν.3433/2006 (ΦΕΚ Α’ 20/7-2-2006), «Προμήθειες αμυντικού υλικού των Ενόπλων Δυνάμεων».

**2.1.7** Διεθνείς Εμπορικοί Όροι INCOTERMS 2020 (International Commercial Terms)

**2.1.8** Η Υ.Α. υπ’ αριθμό 248629 (ΦΕΚ Β’ 905/13-7-2006), «Υποδείγματα Εγγυητικών Επιστολών Ν.3433/2006».

**2.1.9**  Η Υ.Α. υπ’ αριθμό 248631 (ΦΕΚ Β’ 905/13-7-2006), «Υπόδειγμα πρωτοκόλλου παραλαβής ή απόρριψης συμβατικών ειδών αμυντικού υλικού Ν.3433/2006».

**2.1.10** Η Υ.Α. υπ’ αριθμό 246883 (ΦΕΚ Β’ 482/18-3-2008), «Καθορισμός μεθόδου αξιολόγησης προσφορών για την ανάδειξη της συμφερότερης προσφοράς επί των προμηθειών Αμυντικού υλικού των Ενόπλων Δυνάμεων».

**2.1.11** H Υ.Α. 249748/29 Οκτ 2008/Κεφάλαιο «ΧΧ»/«Διασφάλιση Ποιότητας».

**2.2** **Στρατιωτικά Πρότυπα:**

**2.2.1**  AQAP-2110 “NATO Quality Assurance Requirements for Design, De-velopment and Production”.

**2.2.2**  AQAP-2130 “NATO Quality Assurance Requirements for Inspection and Test”.

**2.2.3**  STANAG 2618 Ed2 and ATP-82 EdB «ALLIED DOCTRINE FOR GROUND-BASED AIR DEFENCE».

**2.2.4**  NATO STANAG 4728:2015, Edition 2, NATO System Life Cycle Management.

**2.2.5**  NATO AQAP-2070:2015, Edition Β.3, NATO Mutual Government Quality Assurance (GQA).

**2.2.6**  NATO AQAP-2105:2019, Edition C.1, NATO Requirements for Quality Plans.

**2.2.7** NATO STANAG 4347:1995, Nominal Static Range of Thermal Imagers.

**2.2.8**  NATO STANAG 4349:1995, Minimum Resolvable Temperature Difference.

**2.2.9** NATO STANAG 4370:2016, Environmental Testing.

**2.2.10** NATO AECTP-230:2009, Ed.1, Climatic Conditions.

**2.2.11** NATO AECTP-300:2006, Ed.3, Climatic Environmental Tests.

**2.2.12** NATO AECTP-240:2009, Ed.1, Mechanical Conditions.

**2.2.13** NATO AECTP-400:2006, Ed.3, Mechanical Environmental Tests.

**2.2.14** NATO AECTP-250:2014, Ed.C1, Electrical and Electromagnetic Environmental Conditions.

**2.2.15** NATO AECTP-500:2016, Ed.E1, Electromagnetic Environmental Effects Tests and Verification.

**2.2.16** IEC 60529:2001, Degree of protection provided by enclosures (IP Code).

**2.2.17** EN 60529:1991, Degree of protection provided by enclosures (IP Code).

**2.2.18** MIL-STD-810G: 2008, Environmental Engineering Considerations and Laboratory Tests.

**2.2.19** MIL-C-4150:1989, Rev. J, Cases, Transit and Storage, Waterproof and Water - Vapor proof.

**2.2.20** MIL-STD-2073:2008, Rev. Ε, Department of Defense Standard Practice for Military Packaging.

**2.2.21** MIL-STD-129P, Rev. Ε, Department of Defense Standard Practice: Military Marking for Shipment and Storage.

**2.2.22** NATO STANAG 2828:2015, Military Pallets, Packages and Containers

**2.2.23** NATO STANAG 4280:2014, NATO Packaging and Preservation.

**2.2.24** NATO STANAG 3150, Codification – Uniform System of Supply Classification.

**2.2.25** STANAG 3151, Codification – Uniform System of Item Identification.

**2.3** **Πολιτικά Πρότυπα:**

**2.3.1**  ISO 9001:2015, Quality Management Systems – Requirements (ή νεότερο).

**2.3.2**  ISO 17025:2017, General requirements for the competence of testing and calibration laboratories.

**2.3.3** ISO 14001:2015, Σύστημα Περιβαλλοντικής Διαχείρισης.

**2.3.4** ISO/IEC/IEEE 12207:2017 «Systems and Software Engineering-Software Life Cycle Processes».

**2.3.4**  Πρότυπο AECTP-300 «Climatic environmental tests».

**2.3.4**  ASTM-D-3951 «Standard Practice for Commercial Packaging»

**2.3.4**  Τα σχετικά έγγραφα, στην έκδοση που αναφέρονται, αποτελούν μέρος της παρούσας προδιαγραφής. Για τα έγγραφα, για τα οποία δεν αναφέρεται έτος έκδοσης, εφαρμόζεται η τελευταία έκδοση, συμπεριλαμβανομένων των τροποποιήσεων. Σε περίπτωση αντίφασης της παρούσας προδιαγραφής με μνημονευόμενα πρότυπα, κατισχύει η προδιαγραφή, υπό την προϋπόθεση ικανοποίησης της ισχύουσας νομοθεσίας της Ελληνικής Δημοκρατίας.

# 3. ΤΑΞΙΝΟΜΗΣΗ

# 3.1 Κωδικός CPV (Common Procurement Vocabulary): 38600000-1 «Οπτικά όργανα» ή 38631000-7 «Διόπτρες».

**3.2** Κλάση του υλικού κατά ΝΑΤΟ (ΑCodP-2/3): **5855** (Thermal Imaging Device), ως STANAG 3150 και 3151.

# 4. ΤΕΧΝΙΚΑ ΧΑΡΑΚΤΗΡΙΣΤΙΚΑ (Επιχειρησιακά – Λειτουργικά)

**4.1**  **Ορισμός Υλικού**

**4.1.1** Η διόπτρα νυχτερινής όρασης, προσαρμοσμένη στο φορητό Ο/Σ Κ/Β STINGER, δίνει τη δυνατότητα στον χειριστή του Ο/Σ παρακολούθησης, εγκλωβισμού και κατάρριψης εχθρικού στόχου, υπό οποιεσδήποτε συνθήκες καιρού, δυσμενών συνθηκών ορατότητας όπως καπνού, ομίχλης, βροχής, χιονιού και διαπερατά απ’ τη θερμότητα φράγματα, ημέρα και νύχτα, αυξάνοντας σημαντικά την επιχειρησιακή ικανότητα των Α/Α Μονάδων στο σύγχρονο πεδίο της μάχης.

**4.1.2**  Κάθε διόπτρα νυχτερινής όρασης να αποτελείται από τα ακόλουθα μέρη: (Απαράβατος Όρος)

**4.1.2.1** Συσκευή διόπτρας (Κύριο Υλικό).

**4.1.2.2** Κιβώτιο μεταφοράς και μακράς αποθήκευσης.

**4.1.2.3** Να διαθέτει αποσπώμενη αναδιπλούμενη τρίποδη βάση τοποθέτησης επί του εδάφους, με θήκη και με πλήρως αυτόνομα ρυθμιζόμενα σκέλη (τόσο καθ’ ύψος, όσο και κατά διεύθυνση). (Βαθμολογούμενο κριτήριο).

**4.1.2.4** Αποσπώμενη βάση/προσαρμογέα κατά MIL-STD-1913, ώστε να προσαρμόζεται απ’ ευθείας, χωρίς τη χρήση εργαλείων επί του Ο/Σ Κ/Β STINGER.

**4.1.2.5** Αδιάβροχη θήκη μεταφοράς ελαφρού τύπου προστασίας IP6X (επιχειρησιακή θήκη).

**4.1.2.6** Συλλογή καθαριστικών φακών και συσκευής.

**4.1.2.7** Αποσπώμενους επαναφορτιζόμενους συσσωρευτές λιθίου (κύριοι και εφεδρικοί).

**4.1.2.8** Καλώδιο τροφοδοσίας από εξωτερικές πηγές ενέργειας.

**4.1.2.9** Φορτιστής συσσωρευτών, από σταθερή πηγή και ηλιακή ενέργεια, με τροφοδότηση τάσης 110-230V (AC) και 12-24V (DC).

**4.2**  **Χαρακτηριστικά Επιδόσεων**

**4.2.1** Λειτουργική σε συνθήκες ημέρας και νύχτας (day and night). (Απαράβατος Όρος)

**4.2.2** Ο χρόνος ενεργοποίησης (εμφάνισης της θερμικής εικόνας) να μην υπερβαίνει τα 5 sec. (Απαράβατος Όρος)

**4.2.3** Θερμοκρασίες περιβάλλοντος λειτουργίας και αποθήκευσης -30ο C έως +50ο C. (Απαράβατος Όρος)

**4.2.4** Να διαθέτει ανάλυση του θερμικού αισθητήρα εικόνας τουλάχιστον 640 x 480 pixels. (Βαθμολογούμενο κριτήριο)

**4.2.5** Το μενού λειτουργίας της Διόπτρας να είναι στην Ελληνική ή Αγγλική γλώσσα. (Απαράβατος Όρος)

**4.2.6** Tο βάρος της διόπτρας σε κατάσταση λειτουργίας (με συσσωρευτές-βάση) να είναι μέχρι 1,5 κιλό. (Βαθμολογούμενο κριτήριο)

**4.2.7** Να παραμένει η διόπτρα πλήρως στεγανή και λειτουργική μετά τη βύθισή της σε βάθος ενός (1) μέτρου σε γλυκό και θαλασσινό νερό. (Απαράβατος Όρος)

**4.2.8** Να διαθέτει ενσωματωμένα τα υφιστάμενα σκοπευτικά του K/B STINGER ή αντίστοιχα στα οποία να επιτυγχάνεται η σκόπευση/επιχειρησιακή εκμετάλλευση του Ο/Σ. (Απαράβατος Όρος)

**4.2.9** Τα σκοπευτικά να είναι σε θέση να προσφέρουν αποστάσεις αποκάλυψης στόχων ενδιαφέροντος άνω των 5,5 χλμ., ημέρα και νύχτα, σε γωνία θέασης Narrow Field Of View (NFoV), σύμφωνα με τη STANAG 4347 ή ισοδύναμο, για σταθερό ΝΑΤΟ Target (2,3m x 2,3m) (Βαθμολογούμενο κριτήριο)

**4.2.10** Να διαθέτει κατάλληλο αντιβαλλιστικό οφθαλμίδιο, απαραίτητο για την προστασία του ακάλυπτου οφθαλμού του χειριστή, σε περίπτωση που διαθέτει ένα προσοφθάλμιο. (Απαράβατος Όρος)

**4.2.11** Να διαθέτει ακουστικό σήμα κατά τη φάση ενεργοποίησης. (Βαθμολογούμενο κριτήριο)

**4.2.12** Να διαθέτει ένδειξη επιπέδου φόρτισης και δείκτη χαμηλής στάθμης των συσσωρευτών (Low Battery Indicator). (Βαθμολογούμενο κριτήριο)

**4.2.13** Να διαθέτεικατάλληλο φορτιστή τύπου Power bank USB 3.0, για τη φόρτιση των συσσωρευτών με δυνατότητα φόρτισης αυτού από ηλιακή ενέργεια. (Βαθμολογούμενο κριτήριο)

**4.2.14** Να παρέχεται ελάχιστη αυτονομία συνεχούς αδιάλειπτης λειτουργίας τεσσάρων 4 ωρών, με τη χρήση των συσσωρευτών χωρίς επαναφόρτιση ή χρήση άλλης πηγής ενέργειας. (Απαράβατος Όρος)

**4.2.15** Να διαθέτει οπτική μεγέθυνση τουλάχιστον 2x zoom. (Απαράβατος Όρος)

**4.2.16** Nα διαθέτει οπτική μεγέθυνση μεγαλύτερη από 2x zoom. (Βαθμολογούμενο κριτήριο)

**4.2.17** Να διαθέτει ηλεκτρονική μεγέθυνση τουλάχιστον 4x zoom. (Απαράβατος Όρος)

**4.2.18** Nα διαθέτει ηλεκτρονική μεγέθυνση μεγαλύτερη από 4x zoom. (Βαθμολογούμενο κριτήριο)

**4.2.19** Να διαθέτει αυτόματη και χειροκίνητη ρύθμιση εστίασης (focus). (Απαράβατος Όρος)

**4.2.20** To πεδίο όρασης να είναι κατ’ ελάχιστο 8ο για το οριζόντιο (Η) επίπεδο. (Βαθμολογούμενο κριτήριο)

**4.2.21** To πεδίο όρασης να είναι κατ’ ελάχιστο 6ο για το κατακόρυφο (V) επίπεδο. (Βαθμολογούμενο κριτήριο)

**4.2.22** Το μήκος κύματος λειτουργίας του θερμικού αισθητήρα εικόνας (Spectral band) να κυμαίνεται μεταξύ 8-12μm. (Απαράβατος Όρος)

**4.2.23** Η διαφορική ισοδύναμη θερμοκρασία θορύβου (Noise Equivalent Temperature Differential-NETD) να είναι μικρότερη ή ίση με 40mK. (Βαθμολογούμενο κριτήριο)

**4.2.24** Να διαθέτει αυτόματη ρύθμιση φωτεινότητας (Automatic brightness control). (Απαράβατος Όρος)

**4.2.25** Να διαθέτει εναλλαγή θερμού ίχνους (white hot / black hot). (Βαθμολογούμενο κριτήριο)

**4.2.26** Να έχει τη δυνατότητα σύνδεσης με εξωτερική συσκευή αναπαραγωγής φωτογραφιών ή video (Video output) (Βαθμολογούμενο κριτήριο).

**4.2.27**  Να διαθέτει υποδοχή και καλώδιο USB 3.0, καθώς και κατάλληλους οδηγούς (drivers), ώστε να μπορεί να συνδεθεί με Η/Υ ή άλλη εξωτερική συσκευή (Βαθμολογούμενο κριτήριο).

**4.2.28** Να διαθέτει προστασία ανάστροφης πολικότητας. (Απαράβατος Όρος)

**4.2.29** Να διαθέτει καταγραφέα ωρών λειτουργίας (Βαθμολογούμενο κριτήριο).

**4.2.30** Να διαθέτει αυτόνομη ενεργοποίηση – απενεργοποίηση (ON – OFF) (Βαθμολογούμενο κριτήριο).

**4.2.31** Να διαθέτει θήκη μεταφοράς με δυνατότητα πλήρους υδατοστεγανότητας σε γλυκό και θαλασσινό νερό κατ’ ελάχιστο 5 μέτρα. (Απαράβατος Όρος)

**4.2.32** Το μενού λειτουργίας της διόπτρας να είναι στην Ελληνική ή Αγγλική γλώσσα. (Απαράβατος Όρος)

**4.3**  **Φυσικά Χαρακτηριστικά**

**4.3.1** Να έχει βασικό χρωματισμό μαύρο (RAL 9005) ή σκούρο πράσινο ματ (RAL 6022 - Olive Drab). (Απαράβατος Όρος)

**4.3.2** Να διαθέτει φακούς με αντανακλαστική επικάλυψη. (Απαράβατος Όρος)

**4.3.3** Όλες οι ενδεικτικές πινακίδες και οι σημάνσεις να είναι γραμμένες στην Ελληνική ή Αγγλική γλώσσα. (Απαράβατος Όρος)

**4.4**  **Αξιοπιστία**

**4.4.1**  Το εργοστάσιο κατασκευής των διοπτρών νυχτερινών όρασης να διαθέτει πιστοποίηση του Συστήματος Διαχείρισης Ποιότητας (Quality Management System) που εφαρμόζει κατά τα πρότυπα της σειράς ISO 9001/2015 ή ισοδύναμου και αυτή η πιστοποίηση να διατηρείται σε ισχύ καθ’ όλη τη διάρκεια υλοποίησης της σύμβασης. (Απαράβατος Όρος)

**4.4.2** Ο Ανάδοχος υποχρεούται όλα τα υλικά τα οποία θα προσφέρει να είναι καινούργια και αμεταχείριστα, εξαιρουμένων των ωρών λειτουργίας που απαιτούνται για την ενσωμάτωσή τους και τους ελέγχους αποδοχής, με αναγραφόμενο το έτος κατασκευής τους.

**4.4.3**  Ο Προμηθευτής αναλαμβάνει την υποχρέωση να υποστηρίζει απρόσκοπτα τη λειτουργία των διοπτρών στο σύνολο τους, με ανταλλακτικά, υπηρεσίες και βιβλιογραφία, για χρονικό διάστημα τουλάχιστον 20 ετών, μετά την προμήθειά τους. (Απαράβατος Όρος)

**4.4.4** Δεν γίνονται δεκτοί τύποι υλικών/υλικά των οποίων η κατασκευή έχει σταματήσει ή τελεί υπό κατάργηση. Ο Ανάδοχος να δηλώσει τη δέσμευση ότι δεν θα παραδώσει υλικό του οποίου η κατασκευή έχει σταματήσει ή τελεί υπό κατάργηση.

**4.4.5**  Να παρέχεται εγγράφως εγγυημένη πλήρη υποστήριξη σε ανταλλακτικά και υπηρεσίες των διοπτρών νυχτερινών όρασης, χωρίς την ανάγκη οποιασδήποτε μείζονος παρέμβασης (αναβάθμιση/τροποποίηση) ή αντικατάστασης διαμόρφωσης κρίσιμων λειτουργικών υποσυγκροτημάτων – εξαρτημάτων, για χρονική διάρκεια κατ’ ελάχιστον 5 έτη. (Απαράβατος Όρος)

**4.4.6**  Η χρονική διάρκεια της εγγυημένης πλήρους υποστήριξης των διοπτρών νυχτερινών όρασης, χωρίς την ανάγκη οποιασδήποτε μείζονος παρέμβασης (αναβάθμιση/τροποποίηση) ή αντικατάστασης διαμόρφωσης κρίσιμων λειτουργικών υποσυγκροτημάτων – εξαρτημάτων, να είναι μεγαλύτερη των 5 ετών. (Βαθμολογούμενο κριτήριο)

**4.4.7** Σε περίπτωση συμπαραγωγής να δηλώνονται τα εργοστάσια κατασκευής των κύριων απάρτιων συγκρότησης του συστήματος των διοπτρών και η έδρα αυτών. (Απαράβατος Όρος)

**4.4.8** Ο κατασκευαστής θα πρέπει να εκτελέσει υποχρεωτική αναφορά στο σύστημα αξιοπιστίας που εφαρμόζει ο οίκος κατασκευής (εργοστάσιο), υπό μορφή βεβαίωσης του οίκου κατασκευής.

**4.5 Δυνατότητα Συντήρησης**

**4.5.1** Ο Προμηθευτής αναλαμβάνει την υποχρέωση παροχής σχετικών τεχνικών οδηγιών συντήρησης (Τεχνικά Εγχειρίδια) των διοπτρών, και παροχή υπηρεσιών συντήρησης είτε από τον ίδιο είτε από εξουσιοδοτημένο συνεργείο. (Απαράβατος Όρος)

**4.5.2** Να αποτυπώνονται αναλυτικά τα κλιμάκια συντήρησης (1ο έως 5ο κλιμάκιο) και οι αντίστοιχες απαιτήσεις σε μέσα και εργατοώρες (ΕΩ) για τις περιοδικές επιθεωρήσεις / διακριβώσεις. (Απαράβατος Όρος)

**4.5.3** Να αποτυπώνεται αναλυτικά το χρονικό διάστημα που απαιτείται για κάθε προβλεπόμενη περιοδική συντήρηση / διακρίβωση. (Απαράβατος Όρος)

**4.5.4** Να υποβληθεί από τον Προμηθευτή οικονομική προσφορά η οποία θα περιλαμβάνει τιμοκατάλογο με το σύνολο των υλικών, του εξοπλισμού και τις εργατοώρες που απαιτούνται, για την εκτέλεση κάθε προβλεπόμενης περιοδικής συντήρησης των διοπτρών, πέραν αυτών που είναι επιπέδου χρήστη. (Βαθμολογούμενο κριτήριο)

**4.5.5** Να διατίθεται υπηρεσία παροχής τεχνικών πληροφοριών μέσω διαχείρισης ερωτημάτων χρήστη, ενημερωτικών δελτίων και υπηρεσιών τεχνικού συμβούλου, άνευ κόστους. (Απαράβατος Όρος)

**4.5.6** Να υποβληθεί από τον Προμηθευτή ο Μέσος Χρόνος Μεταξύ Βλαβών - Mean Time Between Failure (MTBF) των διοπτρών, καθώς και οι παράμετροι υπολογισμού της τιμής. (Απαράβατος Όρος)

**4.5.7** Να υποβληθεί από τον Προμηθευτή ο Μέσος Χρόνος Επισκευής - Mean Time To Repair (MTTR) των διοπτρών. (Απαράβατος Όρος)

**4.5.8** Επιθυμητό η διαθεσιμότητα των διοπτρών ως MTBF / (MTBF + MTTR) να είναι το δυνατόν μεγαλύτερη. (Βαθμολογούμενο κριτήριο)

**4.5.9** Να αναλαμβάνεται από τον Προμηθευτή η υποχρέωση αποζημίωσης του Αγοραστή (παροχή πίστωσης για προμήθεια επιπλέον διοπτρών ή υλικών / υπηρεσιών εν συνεχεία υποστήριξης, κατ’ επιλογή του Αγοραστή) σε περίπτωση που κατά το χρονικό διάστημα των εγγυήσεων (24 μήνες από παραλαβή) διαπιστωθεί στην πράξη ότι τα στοιχεία ΜΤBF που υποβλήθηκαν από τον Προμηθευτή, παρουσιάζουν απόκλιση όσον αφορά την πραγματική αξιοπιστία των διοπτρών. Ο υπολογισμός της αποζημίωσης θα διενεργείται επί της παρουσιαζόμενης απόκλισης τιμών του MTBF, με βάση τον αριθμό ωρών χρήσης του συνόλου των διοπτρών κατά το χρονικό διάστημα των είκοσι τεσσάρων (24) μηνών (όπως αυτές καταγράφονται από τον ωρομετρητή) και αναγωγή για κύκλο ζωής είκοσι (20) ετών. (Απαράβατος Όρος)

**4.6 Περιβάλλον**

**4.6.1**  Οι διόπτρες να είναι ικανές να λειτουργήσουν αποτελεσματικά σε γεωγραφικές περιοχές, οι οποίες περιλαμβάνουν αμμώδεις περιοχές, βάλτους, δάση, κατοικημένες περιοχές, θαλάσσιες περιοχές, ποτάμιες περιοχές και όρη. (Απαράβατος Όρος)

**4.6.2**  Οι διόπτρες να είναι ικανές να λειτουργήσουν αποτελεσματικά σε ακραίες θερμοκρασίες (-30ο C και +50ο C) όπως και σε άλλες εχθρικές περιβαλλοντικές συνθήκες (πάγος, βροχή, άμμος, σκόνη, χώμα, λάσπη, αφρό κυμάτων, θάλασσα). (Απαράβατος Όρος)

**4.6.3**  Οι συνθήκες περιβάλλοντος στις οποίες οι διόπτρες πρόκειται να κατασκευαστούν, εγκατασταθούν, μεταφερθούν, λειτουργήσουν ή αποθηκευτούν, να ανταποκρίνονται στις απαιτήσεις περιβαλλοντικών ελέγχων, σύμφωνα με το MIL-STD 810G και την STANAG 4370. (Απαράβατος Όρος)

**4.7**  **Σχεδιασμός – Κατασκευή**

**4.7.1**  **Απαιτήσεις Νομοθεσίας**

Απαιτήσεις σχεδίασης, κατασκευής και λειτουργίας σύμφωνα με την υφιστάμενη νομοθεσία περί προμηθειών στρατιωτικού εξοπλισμού.

**4.7.2**  **Εναλλαξιμότητα**

# Τα κύρια μέρη και λοιπά απάρτια του κάθε διόπτρας να είναι εναλλάξιμα μεταξύ ομοειδών απάρτιων άλλων διοπτρών του ιδίου τύπου, δηλ. να μπορούν να χρησιμοποιούνται στο σύνολο των διοπτρών.

# 4.8 Παρελκόμενα

**4.8.1**  Στη βασική της σύνθεση η κάθε διόπτρα νυχτερινής σκοπεύσεως θα αποτελείται από τα μέρη που αναγράφονται στην παράγραφο 4.1 της παρούσας. (Απαράβατος Όρος)

**4.8.2**  Να δοθεί πίνακας σύνθεσης που να περιλαμβάνει τα κύρια μέρη αλλά και τα βασικά υλικά (όχι ανταλλακτικά), προκειμένου αυτή να εκπληρώνει την αποστολή της. Ο πίνακας να περιλαμβάνει Αριθμό Ονομαστικού (NSN / NATO Stock Number - όπου υφίσταται), Αριθμός Κατασκευαστή (Part Number), Περιγραφή (Description) και Ποσότητα (Quantity) κάθε κύριου μέρους και βασικού υλικού. (Απαράβατος Όρος)

# 4.9 Επισήμανση υλικού

Οι διόπτρες νυχτερινής σκοπεύσεως να φέρουν σε κατάλληλη θέση, με ανεξίτηλη γραφή ή εγχάραξη, τα στοιχεία αναγνώρισης του υλικού (NSN εφόσον διαθέτει, P/N) καθώς και το Serial Number, το οποίο θα τις προσδιορίζει μοναδικά. (Απαράβατος Όρος)

**5. ΣΥΣΚΕΥΑΣΙΑ / ΕΠΙΣΗΜΑΝΣΕΙΣ**

**5.1 Συσκευασία**

**5.1.1** Τα υλικά κατά την παράδοση τους, να είναι συσκευασμένα σύμφωνα με τα πρότυπα MIL-STD-2073, MIL-STD-129P, MIL-C-4150, STANAG 2828 ή ισοδύναμα αυτών κατάλληλα για την κατηγορία των διοπτρών, που θα καθορίζονται στην προσφορά του Προμηθευτή. (Απαράβατος Όρος)

**5.1.2**  Το κιβώτιο μεταφοράς και μακράς αποθήκευσης να είναι κατασκευασμένο από υλικό υψηλής αντοχής, όσο το δυνατόν μικρού βάρους και όγκου, με διαμόρφωση τέτοια που να προστατεύει τη διόπτρα με τα παρελκόμενά της από τις συνθήκες του περιβάλλοντος (πχ αυξημένη υγρασία, θερμότητα, απευθείας ηλιακή ακτινοβολία κλπ.), καθώς και από κρούσεις - πτώσεις. Να είναι κατασκευασμένο από υψηλής αντοχής σύνθετο υλικό που δεν θα οξειδώνεται και στο εσωτερικό να διαθέτει επένδυση αφρώδους υλικού με θήκες ειδικά διαμορφωμένες για τη διόπτρα και τα απαραίτητα παρελκόμενα που τη συνοδεύουν, ώστε να εξασφαλίζεται η πλήρης προστασία της. Επίσης να διαθέτει λαβή μεταφοράς. (Απαράβατος Όρος)

**5.1.3**  Η αδιάβροχη θήκη μεταφοράς ελαφρού τύπου (επιχειρησιακή θήκη) να είναι κατασκευασμένη έτσι, ώστε διαμορφωμένη να προσαρμόζεται πλήρως στον ατομικό φόρτο του χειριστή. (Απαράβατος Όρος)

**5.2**  **Επισημάνσεις Συσκευασιών**

**5.2.1** Οι συσκευασίες των διοπτρών θα σημαίνονται κατά το πρότυπο MIL-STD-129P ή ισοδύναμο που θα καθορίζεται στην προσφορά του Προμηθευτή. (Απαράβατος Όρος)

**5.2.2** Η επιλεγμένη μέθοδος σήμανσης (Identification Marking Information) να αφορά τη σήμανση τόσο της αρχικής συσκευασίας (unit packs), όσο και της ενδιάμεσης (intermediate box) αλλά και της εξωτερικής συσκευασίας (exterior containers). (Απαράβατος Όρος)

**5.2.3** Οι αναγραφόμενες στη συσκευασία ενδείξεις και τυποποιημένα σύμβολα πρέπει να είναι ευανάγνωστα. (Απαράβατος Όρος)

**5.2.4** Τα στοιχεία που απαιτείται να αναγράφονται - περιέχονται επί της συσκευασίας ή επί της ετικέτας (labeling) σήμανσης της συσκευασίας (αναλόγως κάθε φορά εάν πρόκειται για την αρχική, την ενδιάμεση ή την εξωτερική συσκευασία) είναι τα κάτωθι: (Απαράβατος Όρος)

**5.2.4.1** Αριθμός Ονομαστικού (NSN / NATO Stock Number - εφόσον υφίσταται)

**5.2.4.2** Αριθμός Κατασκευαστή (Part Number)

**5.2.4.3** Κωδικός Κατασκευαστή (ΝCAGE code - MFC)

**5.2.4.4** Περιγραφή Υλικού (Description - στα Αγγλικά)

**5.2.4.5** Ποσότητα (Quantity)

**5.2.4.6** Μονάδα Μέτρησης

**5.2.4.7** Εμπορικό Σήμα ή Επωνυμία του προμηθευτή (Supplier Company)

**5.2.4.8** Αριθμός Σύμβασης (Contract number) ή Αριθμός Εντολής (Purchase Order Number) ή Αριθμός Παρτίδας (D/N Lot Number)

**5.2.4.9** Serial Number Διόπτρας

**5.2.4.10** Shipment Number, Μικτό βάρος, όγκος και διαστάσεις

**5.2.4.11** Αριθμός κιβωτίου (Box Number)

**5.2.5** Να τοποθετείται επισήμανση με ένδειξη του ειδικού χειρισμού της συσκευασίας και του υλικού (π.χ. FRAGILE, ορθής στοίβαξης κλπ.). (Απαράβατος Όρος)

**5.2.6** Να τοποθετείται πίνακας περιεχομένων υλικών (PACKING LIST) μέσα σε κάθε κιβώτιο ή σε κάθε παραδιδόμενο υλικό. Ένα αντίγραφο αυτού να τοποθετείται και στο εξωτερικό του κιβωτίου ή του υλικού, σε κατάλληλη - ευδιάκριτη θέση, σε αδιάβροχη θήκη, που να σημειώνεται κατάλληλα για εύκολη ανεύρεσή του (στην εξωτερική συσκευασία να αναγράφεται ευκρινώς η ένδειξη «PACKING LIST ΕΝΤΟΣ» ή «PACKING LIST στο κιβώτιο Νο…»). Ο πίνακας περιεχομένων υλικών (PACKING LIST) να αναφέρει αναλυτικά το περιεχόμενο για κάθε κιβώτιο με μικτό και καθαρό βάρος. (Απαράβατος Όρος)

**6.** **ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ**

**6.1**  **Συνοδευτικά Έγγραφα / Πιστοποιητικά**

**6.1.1**  Όλα τα υλικά θα παραδίδονται από τον Προμηθευτή σύμφωνα με τους όρους της Σύμβασης και των Διεθνών Εμπορικών Όρων Incoterms 2010 (International Commercial). (Απαράβατος Όρος)

**6.1.2**  Η προμήθεια των διοπτρών θα υπόκειται σε Κρατική Διασφάλιση Ποιότητας (ΚΔΠ), σύμφωνα με τα AQAP-2070 και 2110. (Απαράβατος Όρος)

**6.1.3** Ο Προμηθευτής υποχρεούται να καταθέσει Σχέδιο Ποιότητας (Quality Plan) που θα εγκριθεί από τον Αγοραστή, σύμφωνα με το AQAP-2105. (Απαράβατος Όρος)

**6.1.4** Ο Προμηθευτής στην προσφορά του να υποβάλλει κατάσταση στην οποία θα φαίνονται οι διαφορές της διόπτρας που θα υποστεί δοκιμές πεδίου σε σχέση με την προσφερόμενη.

**6.1.5** Στην προσφορά να αναγράφεται το είδος ποιοτικής εξασφάλισης που εφαρμόζει ο οίκος κατασκευής και συγκεκριμένα το είδος πιστοποίησης ISO 9001 και AQAP σειράς 2000.

**6.1.6**  Για τη συμμόρφωση με τις απαιτήσεις του κανονισμού REACH οι συμμετέχοντες στο Διαγωνισμό υποχρεούνται, μαζί με την τεχνική τους προσφορά, να προσκομίσουν Υπεύθυνη Δήλωση, στην οποία θα δηλώνουν ότι τα υπό προμήθεια είδη συμμορφώνονται με τις απαιτήσεις του Κανονισμού ΕΚ 1907/2006-REACH (Registration, Evaluation and Authorization of Chemicals) της Ευρωπαϊκής Ένωσης. Η δήλωση αυτή αφορά στα παρασκευάσματα, καθώς και σε όλα τα αντικείμενα τα οποία περιέχουν χημικές ουσίες στη σύστασή τους ή στα οποία έχουν εφαρμοστεί χημικές ουσίες και παρασκευάσματα κατά την παραγωγή τους. Η Υπηρεσία, μετά την υπογραφή της σύμβασης, διατηρεί το δικαίωμα όπου και όταν κριθεί αναγκαίο, να ζητήσει να προσκομιστούν δικαιολογητικά τεκμηρίωσης ή να διενεργηθούν εργαστηριακές δοκιμές.

**6.1.7**  Οι διόπτρες κατά την παράδοσή τους από τον Προμηθευτή θα συνοδεύονται από τα παρακάτω: (Απαράβατος Όρος)

**6.1.7.1** Πρωτότυπο Πιστοποιητικό Συμμόρφωσης (Certificate of Conformity – CoC) ή επικυρωμένο αντίγραφο αυτού, υπογεγραμμένο από τον Προμηθευτή της διόπτρας και από την Υπηρεσία Κρατικής Διασφάλισης Ποιότητας της χώρας παραγωγής.

**6.1.7.2** Σε περίπτωση που ο Προμηθευτής δεν είναι ο Κατασκευαστής της διόπτρας, τότε απαιτείται και Πρωτότυπο Πιστοποιητικό Συμμόρφωσης (Certificate of Conformity – CoC) υπογεγραμμένο από τον Κατασκευαστή της διόπτρας και από την Υπηρεσία Κρατικής Διασφάλισης Ποιότητας της χώρας παραγωγής.

**6.1.7.3** Ξεχωριστά για τον θερμικό αισθητήρα εικόνας απαιτείται Πρωτότυπο Πιστοποιητικό Συμμόρφωσης (Certificate of Conformity – CoC), υπογεγραμμένο από τον Κατασκευαστή αυτού και από την Υπηρεσία Κρατικής Διασφάλισης Ποιότητας της χώρας παραγωγής.

**6.1.7.4** Μητρώο διόπτρας (Log Card), συμπληρωμένο με τα στοιχεία αναγνώρισης.

**6.1.7.5** Δελτίο Αποστολής (Dispatch Note).

**6.1.7.6** Αντίγραφο τιμολογίου (Invoice) ή Προτιμολόγιο (Proforma Invoice).

**6.1.8**  Λοιπά, σύμφωνα με τους Γενικούς και Ειδικούς Όρους της διαδικασίας σύναψης σύμβασης προμήθειας.

**6.1.9** Οι διαδικασίες διασφάλισης ποιότητας του προμηθευτή-κατασκευαστή για την προμήθεια της διόπτρας και την παροχή υπηρεσιών της παρούσας να διέπονται από τα εκάστοτε ισχύοντα πρότυπα, σε συνδυασμό με τις διατάξεις του Ν.3433/2006 και της Υ.Α.249748/29 Οκτ 2008/ Παράρτημα «Β» «Διασφάλιση Ποιότητας».

**6.1.10** Η πιστοποίηση του συστήματος διασφάλισης ποιότητας του προμηθευτή να γίνει με τουλάχιστον ένα από τους ακόλουθους τρόπους:

**6.1.10.1** Με προσκόμιση πιστοποιητικών που εκδίδονται από ανεξάρτητους οργανισμούς, και τα οποία βεβαιώνουν την τήρηση εκ μέρους του ΠΡΟΜΗΘΕΥΤΗ ορισμένων προτύπων εξασφάλισης της ποιότητας, και τα οποία παραπέμπουν σε συστήματα εξασφάλισης της ποιότητας που βασίζονται στη σχετική σειρά ευρωπαϊκών προτύπων και πιστοποιούνται από οργανισμούς που εφαρμόζουν τη σειρά ευρωπαϊκών προτύπων για την πιστοποίηση.

**6.1.10.2** Με πράξη αναγνώρισης από την ΑΝΑΘΕΤΟΥΣΑ ΑΡΧΗ της ισοδυναμίας πιστοποιητικών από οργανισμούς που εδρεύουν σε άλλα κράτη μέλη.

**6.1.10.3** Με πράξη αποδοχής από την ΑΝΑΘΕΤΟΥΣΑ ΑΡΧΗ άλλων αποδεικτικών στοιχείων για ισοδύναμα μέτρα εξασφάλισης της ποιότητας, τα οποία προσκομίζονται από τον ΠΡΟΜΗΘΕΥΤΗ.

**6.1.11** Οι απαιτήσεις της προμήθειας υπόκεινται σε Κρατική Διασφάλιση της Ποιότητας, προς ικανοποίηση της Αναθέτουσας Αρχής (ΓΔΑΕΕ ή/και του εξουσιοδοτημένου εκπροσώπου της), κατά τα προβλεπόμενα στη STANAG 4107, σε περίπτωση προμήθειας της διόπτρας από χώρα μέλος του ΝΑΤΟ και εφόσον η χώρα αυτή έχει αποδεχθεί τη STANAG 4107, και το Annex C της DICA (σε περίπτωση προμήθειας της διόπτρας από ΗΠΑ), ή κατά τα προβλεπόμενα στην ισχύουσα διμερή συμφωνία περί αμοιβαίας παροχής υπηρεσιών Κρατικής Διασφάλισης Ποιότητας μεταξύ Ελλάδας εφόσον υφίστανται σε ισχύ αντίστοιχη διμερής συμφωνία. Η ενεργοποίηση της προβλεπόμενης διαδικασίας από τη STANAG 4107, εφόσον ισχύει, θα πραγματοποιηθεί από τη ΓΔΑΕΕ μετά την ενεργοποίηση της σύμβασης ανάλογα με τη χώρα προέλευσης της διόπτρας.

**6.1.12** Η ποιότητα που προσδιορίζεται από τις απαιτήσεις της παρούσας, καθώς και ο έλεγχος που επιβεβαιώνει την ποιότητα αυτή, είναι αποκλειστικά ευθύνη του προμηθευτή.

**6.2 Παράδοση / Επιθεωρήσεις / Δοκιμές**

**6.2.1** **Επιθεωρήσεις / Δοκιμές**

**6.2.1.1** Η ποσοτική και ποιοτική (δοκιμές / έλεγχοι) παραλαβή των διοπτρών θα διενεργείται από την Επιτροπή Ελέγχου και Παραλαβών (ΕΕΠ) του Αγοραστή παρουσία του Προμηθευτή. (Απαράβατος Όρος)

**6.2.1.2** Η ΕΕΠ του Αγοραστή κατά την ποσοτική παραλαβή των διοπτρών παρουσία του Προμηθευτή, θα τις επιθεωρεί οπτικά (μακροσκοπικός έλεγχος) και θα τις παραλαμβάνει προσωρινά, προκειμένου να διενεργηθούν στη συνέχεια οι απαραίτητες ποιοτικές δοκιμές, ή θα τις απορρίπτει αιτιολογημένα συντάσσοντας σχετικό Πρακτικό Απόρριψης. (Απαράβατος Όρος)

**6.2.1.3** Η ΕΕΠ κατά την ποσοτική παραλαβή δεν θα αποδέχεται παραδοτέα από τον Προμηθευτή όταν διαπιστώνονται τα ακόλουθα: (Απαράβατος Όρος)

**6.2.1.3.1** Εμφανή εξωτερική ζημιά.

**6.2.1.3.2** Έλλειψη ή μη ορθή συμπλήρωση των εντύπων που ορίζονται στη παράγραφο 6.1, ώστε να μην είναι δυνατός ο έλεγχος της ποιοτικής κατάστασης των Παραδοτέων.

**6.2.1.3.3** Διαφορές ανάμεσα στα συνοδευτικά έντυπα και τα παραδοτέα.

**6.2.1.4** Οι δοκιμές / έλεγχοι συμμόρφωσης των παραδοτέων διοπτρών από την ΕΕΠ, θα περιλαμβάνουν τον έλεγχο της πληρότητας και λειτουργικότητας του συνόλου των μερών τους, όπως αυτά αναγράφονται στην παράγραφο 4.1 της παρούσας. (Απαράβατος Όρος)

**6.2.1.5** Οι δοκιμές / έλεγχοι συμμόρφωσης των παραδοτέων διοπτρών θα καλύπτουν τις απαιτήσεις απόδοσης του συστήματος όπως καθορίζονται στους Απαράβατους Όρους και στα Βαθμολογούμενα κριτήρια της ΠΕΔ, οι οποίες προσδιορίστηκαν στην τεχνική προσφορά του Προμηθευτή και τελικώς συμβασιοποιήθηκαν. (Απαράβατος Όρος)

**6.2.1.6** Το πρόγραμμα ελέγχων / δοκιμών θα περιλαμβάνει Πίνακα Αντιπαραβολής Προδιαγραφών των διοπτρών με τους αντίστοιχους ελέγχους που θα εκτελεστούν για την πιστοποίηση – επαλήθευση της συμμόρφωσης του συνόλου των παραδοτέων με την παρούσα ΠΕΔ. (Απαράβατος Όρος)

**6.2.1.7** Οι δοκιμές / έλεγχοι των παραδοτέων διοπτρών θα περιλαμβάνουν εκτέλεση δοκιμών επί του πεδίου για την επιβεβαίωση της ακρίβειας λειτουργίας και επιδόσεων της διόπτρας αλλά και του Ο/Σ. (Απαράβατος Όρος)

**6.2.1.8** Για την εκτέλεση της δοκιμασίας στο πεδίο, οι εταιρείες που θα συμμετάσχουν θα φέρουν με δική τους ευθύνη 2 διόπτρες όλων των προσφερόμενων τύπων, σε κατάλληλο πεδίο που θα ορισθεί από την αρμόδια Υπηρεσία του ΥΠΕΘΑ.

**6.2.1.9** Πλέον των ανωτέρω η ΕΕΠ μπορεί να προβεί σε οποιοδήποτε πρόσθετο έλεγχο ή δοκιμή, προκειμένου να διαπιστώσει με ακρίβεια τις δυνατότητες, τα επιχειρησιακά και τεχνικά χαρακτηριστικά των παραδοτέων διοπτρών. (Απαράβατος Όρος)

**6.2.1.10** Σε περίπτωση που η ΕΕΠ δεν έχει τα μέσα για να εκτελέσει κάποιο προβλεπόμενο είδος ελέγχου / δοκιμής, τότε δύναται να ζητήσει από τον Προμηθευτή να προσκομίσει πρωτότυπο πιστοποιητικό με αποτελέσματα σχετικών ελέγχων των διοπτρών και των απαρτίων τους, από διαπιστευμένο εργαστηριακό φορέα που να αποδεικνύει τη συμμόρφωση τους με τις καθοριζόμενες τεχνικές απαιτήσεις στην παρούσα ΠΕΔ. Ο εργαστηριακός φορέας που θα διενεργήσει τον έλεγχο (σε αντιπροσωπευτικό δείγμα διοπτρών) και θα εκδώσει το πιστοποιητικό, απαιτείται να έχει έδρα σε χώρα της Ε.Ε. και να είναι διαπιστευμένος από το Εθνικό Σύστημα Διαπίστευσης (ΕΣΥΔ) ή από αντίστοιχο Ευρωπαϊκό φορέα, μέλος του διεθνούς οργανισμού «Ευρωπαϊκή Συνεργασία για τη Διαπίστευση». Το πιστοποιητικό θα πρέπει να έχει ημερομηνία έκδοσης που δεν θα υπερβαίνει το έτος (12 μήνες) από το χρόνο παράδοσης των υλικών. (Απαράβατος Όρος)

**6.2.1.11** Οι δοκιμές / έλεγχοι με εξαίρεση αυτών παραγράφου 6.2.1.9, θα γίνουν ημέρα και νύχτα σε όλες τις παραδοτέες διόπτρες. Αυτές που θα αστοχήσουν έστω και σε μία από τις παραπάνω δοκιμές ή δεν θα καλύπτονται από το αντίστοιχο πιστοποιητικό παραγράφου 6.2.1.9, θα απορρίπτονται. (Απαράβατος Όρος)

**6.2.1.12** Εάν η ΕΕΠ κατόπιν των διενεργούμενων ελέγχων κρίνει απορριπτέα διόπτρα ή / και απάρτια αυτής, θα συντάσσει Πρακτικό Απόρριψης το οποίο θα υπογράφει και ο Προμηθευτής, καθώς και Αναφορά Απόκλισης (όπου θα αναγράφονται οι συγκεκριμένοι λόγοι απόρριψης) και θα παραδίδει στον Προμηθευτή τα αντίστοιχα υλικά, ο οποίος οφείλει να τα αντικαταστήσει. (Απαράβατος Όρος)

**6.2.1.13** Ο Αγοραστής δεν φέρει καμία ευθύνη για πιθανή φθορά, βλάβη, καταστροφή ή και ολική απώλεια της επιθεωρούμενης διόπτρας κατά τη διάρκεια των δοκιμών / ελέγχων (π.χ. βύθιση σε νερό κλπ.), πλην περιπτώσεων βαριάς αμέλειας. (Απαράβατος Όρος)

**6.2.1.14** Η επιτυχής ολοκλήρωση των παραπάνω ελέγχων / δοκιμών θα επισφραγίζεται με την υπογραφή του αντίστοιχου Πρωτοκόλλου Οριστικής Ποιοτικής και Ποσοτικής Παραλαβής των διοπτρών, οπότε και αρχίζει να προσμετράτε ο χρόνος ισχύος των εγγυήσεων, σύμφωνα με τα καθοριζόμενα στην παράγραφο 7.2.5 της παρούσας. (Απαράβατος Όρος)

**6.2.1.15** Το κόστος διενέργειας των ελέγχων βαρύνει τον Προμηθευτή. (Απαράβατος Όρος)

**7 ΥΠΗΡΕΣΙΕΣ / ΥΠΟΣΤΗΡΙΞΗ**

**7.1**  **Εγκατάσταση**

Δεν απαιτείται ανάλυση.

**7.2**  **Υπηρεσίες Υποστήριξης**

**7.2.1** Ο Προμηθευτής υποχρεούται να παρέχει την απαιτούμενη τεχνογνωσία (τεχνικά εγχειρίδια / εκπαίδευση), τον εξοπλισμό υποστήριξης (συλλογές κοινών & ειδικών εργαλείων, ιδιοσυσκευές, όργανα ελέγχου κ.λπ.) και τα ανταλλακτικά (αναλώσιμα, ΛΟΛ-ΛΟΖ υλικά) στον Αγοραστή, ώστε να δύναται ο δεύτερος να υποστηρίξει τις διόπτρες στο επίπεδο συντήρησης 1ου και 2ου Βαθμού. (Απαράβατος Όρος)

**7.2.2** Να υπάρχει δυνατότητα ενσωμάτωσης μελλοντικών αναβαθμίσεων σε ότι αφορά τα ηλεκτρονικά συστήματα των διοπτρών (Software) με ευθύνη του Κατασκευαστή. (Απαράβατος Όρος)

**7.2.3**  Η υποστήριξη παντός είδους λογισμικού (Software) των διοπτρών να καλύπτει τις κάτωθι δραστηριότητες: (Απαράβατος Όρος)

**7.2.3.1** Εγκατάσταση

**7.2.3.2** Ολοκλήρωση νέων εκδόσεων

**7.2.3.3** Χρήση διαγνωστικών προγραμμάτων

**7.2.3.4** Αντιγραφή

**7.2.3.5** Φόρτωση

**7.2.3.6** Αλλαγή παραμέτρων

**7.2.4** Για το σύνολο των απάρτιων των διοπτρών να δίνεται αναλυτική λίστα σε επεξεργάσιμη ηλεκτρονική μορφή και έντυπη (ταξινομημένη ιεραρχικά σε μορφή δένδρου), που να περιλαμβάνει ανά απάρτιο τα ακόλουθα: (Απαράβατος Όρος)

**7.2.4.1** Αριθμός Ονομαστικού (NSN / NATO Stock Number - εφόσον υφίσταται).

**7.2.4.2** Περιγραφή Υλικού (Description - στα Αγγλικά).

**7.2.4.3** Ποσότητα ανά κύριο απάρτιο ή υποσυγκρότημα.

**7.2.4.4** Part Number (P/N) προμηθευτή και πραγματικού Κατασκευαστή (εφόσον είναι διάφορος).

**7.2.4.5** MFC (Manufacturer Code) όπου υφίσταται ή επωνυμία του Κατασκευαστή (Original Equipment Manufacturer).

**7.2.4.6** Κατηγορία υλικού κατά ERRC επισκευάσιμο, αναλώσιμο, όριο ζωής ή λειτουργίας.

**7.2.5**  Ο Προμηθευτής υποχρεούται να ενημερώνει τον Αγοραστή κατά τη διάρκεια της 20ετούς υποστήριξης των διοπτρών για τις τεχνικές τροποποιήσεις του Κατασκευαστή ή να δώσει πρόσβαση σε ηλεκτρονικό σύστημα παρακολούθησης αυτών, μέσω διαδικτυακής εφαρμογής. (Απαράβατος Όρος)

**7.2.6**  Τα κείμενα των τεχνικών τροποποιήσεων του Κατασκευαστή (βελτιώσεις - αναβαθμίσεις - τρόπος εφαρμογής κλπ.) να διατίθενται στον Αγοραστή χωρίς πρόσθετο κόστος και με τα απαραίτητα στοιχεία κωδικοποίησης. (Απαράβατος Όρος)

**7.2.7**  Ο Προμηθευτής δεσμεύεται για δωρεάν παροχή τυχόν διορθωτικών βελτιώσεων - αναβαθμίσεων του συστήματος που εξαλείφουν κατασκευαστικές ατέλειες. (Απαράβατος Όρος)

**7.2.8** Για τις επισκευές / αντικαταστάσεις υλικών η μέθοδος μεταφοράς είναι Door To Door, δηλαδή παράδοση των Αντικειμένων από τον Αγοραστή προς τον Προμηθευτή και αντίστροφα, σύμφωνα με τους όρους της Σύμβασης και των Διεθνών Εμπορικών Όρων Incoterms 2010 (International Commercial).

**7.3 Παροχή Εγγυήσεων**

**7.3.1** Ο Προμηθευτής να παρέχει εγγύηση καλής λειτουργίας των διοπτρών τουλάχιστον για είκοσι τέσσερις 24 μήνες, από την ημερομηνία υπογραφής του αντίστοιχου Πρωτοκόλλου Οριστικής Ποιοτικής και Ποσοτικής Παραλαβής τους από την ΕΕΠ του Αγοραστή. (Απαράβατος Όρος)

**7.3.2**  Επιθυμητό ο χρόνος εγγύησης καλής λειτουργίας να είναι μεγαλύτερος των είκοσι τεσσάρων 24 μηνών. (Βαθμολογούμενο κριτήριο)

**7.3.3** Η εγγύηση καλής λειτουργίας θα καλύπτει τα ανταλλακτικά με περιορισμένη διάρκεια ζωής (ΛΟΖ) για χρονικό διάστημα ίσο με τη συνολική διάρκεια ζωής τους από κατασκευή, σε περίπτωση που αυτή είναι μικρότερη των 24 μηνών και η οποία θα αναφέρεται στα τεχνικά εγχειρίδια του Κατασκευαστή. (Απαράβατος Όρος)

**7.3.4**  Ο Προμηθευτής έχει την ευθύνη κατ’ επιλογήν του είτε να επισκευάσει, είτε να αντικαταστήσει τη διόπτρα ή οποιοδήποτε ελαττωματικό της μέρος με καινούριο, σε οποιαδήποτε περίπτωση αξίωσης στο πλαίσιο της εγγύησης. (Απαράβατος Όρος)

**7.3.5** Εντός 30 ημερολογιακών ημερών από την ημέρα ειδοποίησης του ο Προμηθευτής υποχρεούται είτε να αποστείλει κατάλληλο τεχνικό προσωπικό στην έδρα της Μονάδας της βεβλαμμένης διόπτρας, για επιτόπου επισκευή αυτής ή να την παραλάβει με μέριμνά του εντός της προβλεπόμενης συσκευασίας και να τη μεταφέρει στην έδρα του ή σε άλλο εξουσιοδοτημένο από αυτόν επισκευαστικό οίκο, για αποκατάσταση της βλάβης. Οποιαδήποτε έξοδα για την υλοποίηση της ανωτέρω διαδικασίας θα βαρύνουν τον Προμηθευτή. Ο χρόνος κύκλου επισκευής (Turnaround Time / μεταφορά - αξιοποίηση και επιστροφή εύχρηστου υλικού) που θα απαιτηθεί δεν θα προσμετράται στο χρόνο της εγγύησης. (Απαράβατος Όρος)

**7.3.6**  Εντός 15 ημερολογιακών ημερών από την παραλαβή της εντός εγγύησης διόπτρας στις εγκαταστάσεις του Αγοραστή, ο Προμηθευτής θα ενημερώνει τον Αγοραστή σχετικά με τις διορθωτικές ενέργειες που θα προβεί για να αποκαταστήσει την ελαττωματικότητα, θα καταβάλλει δε όλες τις δυνατές προσπάθειες για να αποκαταστήσει το πρόβλημα και να επιστρέψει τη διόπτρα στον Αγοραστή το συντομότερο δυνατό και εντός του υποβληθέντος ΜΤΤR. Το Turnaround Time δεν θα υπερβαίνει τις 120 ημέρες από την παραλαβή της εντός εγγύησης διόπτρας από τις εγκαταστάσεις του Αγοραστή. (Απαράβατος Όρος)

**7.3.7** Επιθυμητό ο εγγυημένος χρόνος κύκλου επισκευής (Turnaround Time) των διοπτρών να είναι μικρότερος των 120 ημερών. (Βαθμολογούμενο κριτήριο)

**7.3.8** Τα απάρτια των διοπτρών που θα αντικατασταθούν ή επισκευαστούν θα έχουν την ίδια εγγύηση με τα προηγούμενα, δηλαδή 24 μήνες. (Απαράβατος Όρος)

**7.3.9**  Το κόστος μεταφοράς των διοπτρών κατά την αποκατάσταση του προβλήματος που καλύπτεται από εγγύηση, θα βαρύνει τον Προμηθευτή. Η μεταβίβαση κινδύνου απώλειας ή ζημιάς από τον Προμηθευτή στον Αγοραστή και αντίστροφα θα γίνεται κατά την παράδοση και κατά την παραλαβή αντίστοιχα των διοπτρών, στις εγκαταστάσεις του Αγοραστή. (Απαράβατος Όρος)

**7.3.10** Στην περίπτωση που αποδειχθεί από τον Αγοραστή ότι ένα ελαττωματικό απάρτιο ή λογισμικό προκάλεσε σοβαρή ζημιά σε διόπτρα, τότε ο Προμηθευτής θα επισκευάσει ή θα αντικαταστήσει όχι μόνο το ελαττωματικό απάρτιο ή λογισμικό που προκάλεσε τη ζημιά, αλλά και τη διόπτρα στην οποία προκλήθηκε η ζημιά, χωρίς κόστος για τον Αγοραστή. (Απαράβατος Όρος)

**7.3.11** Όταν αποδεδειγμένα διόπτρα παραμένει λόγω βλαβών συνολικά εκτός λειτουργίας, πέραν του 40% του αρχικού προσφερόμενου χρόνου εγγύησης, τότε αυτή θεωρείται από την κατασκευή της ελαττωματική και ο Προμηθευτής είναι υποχρεωμένος να την αντικαταστήσει, άνευ οποιουδήποτε κόστους για τον Αγοραστή. (Απαράβατος Όρος)

**7.3.12** Το εκτός λειτουργίας χρονικό διάστημα υπολογίζεται με έναρξη από την ειδοποίηση του Προμηθευτή από τον Αγοραστή για τη βλάβη και λήγει με την παράδοση της επισκευασμένης διόπτρας στον Αγοραστή, υπό την προϋπόθεση την επιτυχή έκβαση των λειτουργικών ελέγχων που επιβεβαιώνουν τη σωστή λειτουργία. Ο υπολογισμός του συνολικού χρόνου εκτός λειτουργίας γίνεται με βάση την έγγραφη ειδοποίηση της βλάβης και το πρωτόκολλο που συντάσσεται κατά τους ελέγχους Οριστικής Ποιοτικής και Ποσοτικής Παραλαβής των διοπτρών. (Απαράβατος Όρος)

**7.3.13** Ο Προμηθευτής δεν φέρει καμία ευθύνη για την ποιοτική κατάσταση των διοπτρών, εάν αποδειχθεί ότι ο Αγοραστής επέφερε αλλαγές στη σχεδίαση ή την ακεραιότητα τους ή έχει εκτελέσει εργασίες επί αυτών πέραν από αυτές που προβλέπονται από τα Τεχνικά Εγχειρίδια. (Απαράβατος Όρος)

**7.3.14** Ο Προμηθευτής δεν φέρει ευθύνη στο πλαίσιο της εγγύησης, σχετικά με ελαττώματα που προκλήθηκαν από παραβίαση των οδηγιών λειτουργίας, αποσυσκευασίας, συναρμολόγησης, ελέγχων, συντήρησης ή αποθήκευσης των διοπτρών. (Απαράβατος Όρος)

**7.3.15** Στην περίπτωση που προκύψει διαφωνία σε ότι αφορά στην αξίωση εγγύησης, τότε το αίτημα εγγύησης θα εξετάζεται στο πλαίσιο της καλής πίστης και των συνήθη εμπορικών πρακτικών. Εφόσον αυτό δεν καταστεί δυνατό θα εξεταστεί από μικτή επιτροπή που θα συσταθεί ειδικά για το σκοπό αυτό με μέριμνα του Αγοραστή. Η επιτροπή θα απαρτίζεται από 2 εκπροσώπους του Αγοραστή και 1 του Προμηθευτή. Πρόεδρος της επιτροπής θα είναι ο αρχαιότερος εκπρόσωπος της Αναθέτουσας Αρχής. Η απόφαση της επιτροπής θα είναι δεσμευτική και για τα δύο μέρη. (Απαράβατος Όρος)

**7.4 Αρχική Υποστήριξη**

**7.4.1** Να κατατεθεί από τον Προμηθευτή τεκμηριωμένη οικονομική πρόταση για πακέτο αρχικής υποστήριξης (Initial Support), με δέσμευση του για επιθυμητό επίπεδο Μέσης Ετήσιας Διαθεσιμότητας των διοπτρών τουλάχιστον 85%, για χρονικό διάστημα 2 ετών. (Απαράβατος Όρος)

**7.4.2** Το πακέτο αρχικής υποστήριξης να καλύπτει το σύνολο των υλικών, τον απαραίτητο εξοπλισμό και την εκπαίδευση, για τις προβλεπόμενες διακριβώσεις και τις περιοδικές συντηρήσεις 1ου και 2ου Βαθμού των διοπτρών, για υλικά που δεν εμπίπτουν στην παρεχόμενη εγγύηση. Η αξία του πακέτου αρχικής υποστήριξης θα είναι πλήρως αναλυτική και θα αποτελεί μέρος της συνολικής οικονομικής προσφοράς του Προμηθευτή. (Απαράβατος Όρος)

**7.4.3** Η πρόταση του Προμηθευτή για το πακέτο αρχικής υποστήριξης να περιλαμβάνει καταλόγους με τα απαιτούμενα ανταλλακτικά και εξοπλισμό υποστήριξης (αναλώσιμα, ΛΟΖ υλικά, συλλογές κοινών & ειδικών εργαλείων, ίδιο-συσκευές, όργανα ελέγχου κ.λπ.). Στους εν λόγω καταλόγους θα περιλαμβάνονται τα εξής: NSN όπου είναι διαθέσιμο, P/N πραγματικού Κατασκευαστή (ΟΕΜ), P/N προμηθευτή, Description, NCAGE CODE, Μείζον Συγκρότημα (Major Item), Απαιτούμενη Ποσότητα (Qty), Μονάδα Μέτρησης, Βαθμός Συντήρησης, κόστος ανά μονάδα μέτρησης (Unit Price) καθώς και το συνολικό κόστος. Επίσης θα αναφέρεται και το κόστος υπηρεσιών συντήρησης, ως ανάλυση των απαιτούμενων εργατοωρών και το κόστος εργατοώρας. (Απαράβατος Όρος)

**7.4.4**  Ειδικότερα για τα υλικά ΛΟΛ – ΛΟΖ (Λήξη Ορίου Λειτουργίας & Λήξη Ορίου Ζωής), ο Προμηθευτής υποχρεούται στους υπόψη καταλόγους να συμπεριλάβει πληροφορίες σχετικά με τα χρονικά όρια αυτών. (Απαράβατος Όρος)

**7.4.5** Οι ποσότητες στους καταλόγους ανταλλακτικών αρχικής υποστήριξης, να έχουν υπολογιστεί χρησιμοποιώντας τη βέλτιστη επιστημονική γνώση και κρίση του Προμηθευτή και να έχουν γίνει με σχετικά εργαλεία λογισμικού υπολογίζοντας τα θεωρητικά και πραγματικά MTBF των υπό προμήθεια διοπτρών, που ήδη λειτουργούν σε τρίτους χρήστες. (Απαράβατος Όρος)

**7.4.6** Τα ανταλλακτικά αρχικής υποστήριξης να καλύπτονται από τις εγγυήσεις που ορίζονται στην παρούσα προδιαγραφή. (Απαράβατος Όρος)

**7.4.7** Οι τιμές που θα αναφέρονται στους καταλόγους υλικών αρχικής υποστήριξης, να είναι σταθερές για 2 έτη από την υπογραφή της σύμβασης, χωρίς παρεκκλίσεις. (Απαράβατος Όρος)

**7.4.8** Ο Αγοραστής στην περίπτωση που διαπιστώσει ότι κάποια από τα ανταλλακτικά αρχικής υποστήριξης δεν χρησιμοποιήθηκαν κατά την αρχική περίοδο υποστήριξης των 2 ετών και αν οι ρυθμοί κατανάλωσης δείχνουν ότι τα διαθέσιμα ανταλλακτικά υπερβαίνουν τις υπολογισθείσες απαιτήσεις για τον προβλεπόμενο ρυθμό λειτουργίας ή ότι τα ανταλλακτικά δεν μπορούν να χρησιμοποιηθούν στο επίπεδο συντήρησης που έχει εκπαιδευτεί το προσωπικό του Αγοραστή, διατηρεί το δικαίωμα να τα επιστρέψει στον Προμηθευτή. Στην περίπτωση αυτή ο Προμηθευτής δεσμεύεται ότι θα αγοράσει τα συγκεκριμένα ανταλλακτικά, στη συμβατική τιμή πωλήσεως τους (τιμή καταλόγων), υπό τον όρο ότι είναι αχρησιμοποίητα. (Απαράβατος Όρος)

**7.4.9** Για υλικά τα οποία δεν περιλαμβάνονται στην πρόταση πακέτου αρχικής υποστήριξης του Προμηθευτή και τα οποία θα απαιτηθούν κατά τα 2 πρώτα έτη, ο Προμηθευτής υποχρεούται να τα παραδώσει στον Αγοραστή χωρίς καμία πρόσθετη οικονομική επιβάρυνση. (Απαράβατος Όρος)

**7.4.10** Στην τεχνική προσφορά του Προμηθευτή να συμπεριληφθεί αναλυτική κατάσταση Κρίσιμων Υλικών στην οποία να περιλαμβάνονται: NSN όπου είναι διαθέσιμο, P/N πραγματικού κατασκευαστή (ΟΕΜ), P/N προμηθευτή, Ποσότητα (QTY), Description, NCAGE, Μείζον Συγκρότημα (Major Item), Unit Price και Αιτιολογία Κρισιμότητας. Υπό τον όρο Κρίσιμο Υλικό νοείται το υλικό εκείνο το οποίο επηρεάζει άμεσα την επιχειρησιακή απόδοση του Κυρίου Υλικού (διόπτρα), καθώς επίσης και την καθ΄ αυτού διαθεσιμότητα του. (Απαράβατος Όρος)

**7.5 Ρήτρα Κωδικοποίησης**

**7.5.1** Οι διόπτρες θα είναι κωδικοποιημένες κατά ΝΑΤΟ ή διαφορετικά ο Προμηθευτής δεσμεύεται στην αποδοχή της ρήτρας κωδικοποίησης, όπως αυτή θα αναφέρεται στους Ειδικούς Όρους της Σύμβασης. (Απαράβατος Όρος)

**7.5.2**  Ο Προμηθευτής, για όσα από τα προσφερόμενα υλικά δεν είναι κωδικοποιημένα κατά ΝΑΤΟ, πρέπει να αποδεχτεί γραπτώς με την προσφορά του τη ΡΗΤΡΑ ΚΩΔΙΚΟΠΟΙΗΣΗΣ ως και τις STANAG 3150, 3151, 4177, 4199, 4438.

**7.5.7** Ο Προμηθευτής πρέπει να έρχεται σε επαφή με την Αρχή Κωδικοποίησής της χώρας του για οποιαδήποτε πληροφορία αφορά το Σύστημα κωδικοποιήσεως ΝΑΤΟ.

**7.5.8** Η υποχρέωση κωδικοποίησης των υλικών θεωρείται όρος καλής εκτελέσεως της συμβάσεως.

**7.6 Εν Συνεχεία Υποστήριξη**

**7.6.1** Ο Προμηθευτής υποχρεούται να υποβάλλει μαζί με την οικονομοτεχνική προσφορά του και σχέδιο Σύμβασης εν Συνεχεία Υποστήριξης [Follow On Support (FOS)], το οποίο θα καλύπτει το χρονικό διάστημα από την εκπνοή των εγγυήσεων έως και τον προδιαγραμμένο χρόνο ζωής των διοπτρών, ως παράγραφο 4.4.3 ανωτέρω. Το υπόψη σχέδιο θα περιλαμβάνει τις απαιτούμενες υπηρεσίες / υλικά, προκειμένου να επιτυγχάνεται Μέση Ετήσια Διαθεσιμότητα των διοπτρών τουλάχιστον 85%. (Απαράβατος Όρος)

**7.6.2** Η σύμβαση FOS θα είναι σύμβαση πλαίσιο, που θα περιλαμβάνει παροχή υλικών και υπηρεσιών, με τιμές που θα αναπροσαρμόζονται ανά έτος, σύμφωνα με τύπο αναπροσαρμογής τιμών κατόπιν διαπραγματεύσεων μεταξύ των συμβαλλομένων και όρους που θα αναθεωρούνται-επανεξετάζονται ανά 4 έτη, σύμφωνα με την ισχύουσα νομοθεσία. H σύναψη σύμβασης Εν Συνεχεία Υποστήριξης είναι σε κάθε περίπτωση δυνητική για την Υπηρεσία και υποχρεωτική για τον Προμηθευτή.

**7.6.3** Η αξία του σχεδίου Σύμβασης FOS για τον προδιαγραμμένο χρόνο ζωής των διοπτρών, θα αναφέρεται ξεχωριστά, ως μέρος της συνολικής οικονομικής προσφοράς του Προμηθευτή. (Απαράβατος Όρος)

**7.6.4**  Αναπροσαρμογή Τιμών. Οι τιμές των υλικών και υπηρεσιών, τα οποία περιγράφονται στη παρούσα, θα καθορισθούν επακριβώς κατά την εξέλιξη της διαδικασίας έγκρισης του Προσχεδίου της Σύμβασης Εν Συνεχεία Υποστήριξης. Σαν τιμή βάσης (αρχείου) τίθενται οι τιμές που προσφέρθηκαν και έγιναν αποδεκτές από την Υπηρεσία για την αρχική υποστήριξη.

**7.6.5** Η επίτευξη Μέσης Ετήσιας Διαθεσιμότητας των διοπτρών τουλάχιστον 85% είναι δεσμευτική για τον Προμηθευτή. Σε περίπτωση που κατά την λήξη κάθε έτους της σύμβασης FOS δεν έχει επιτευχθεί η συγκεκριμένη διαθεσιμότητα, τότε θα υφίστανται ρήτρες για τον Προμηθευτή, οι οποίες θα καθοριστούν αναλυτικά στα έγγραφα της σύμβασης. (Απαράβατος Όρος)

**7.6.6** Στην οικονομική προσφορά της σύμβασης FOS θα είναι ενσωματωμένα τα κάτωθι κόστη (Απαράβατος Όρος):

**7.6.6.1** Μεταφοράς των υλικών με παράδοση στις εγκαταστάσεις του Αγοραστή, σύμφωνα με τον όρο DDP, των Διεθνών Εμπορικών Όρων INCOTERMS 2010 (International Commercial) και ομοίως την παραλαβή των επισκευασίμων αντίστοιχα από τις εγκαταστάσεις του Αγοραστή (201ΚΕΦΑ/ΚΕΦΝ/ΚΕΥ).

**7.6.6.2** Αναλωσίμων και λοιπών ανταλλακτικών που απαιτούνται για τη διακρίβωση / περιοδική συντήρηση των διοπτρών και του εξοπλισμού υποστήριξης αυτών επιπέδου 1ου και 2ου κλιμακίου, που θα διενεργείται από προσωπικό του Αγοραστή. Το κόστος θα καλύπτει και υλικά χρονικής αντικατάστασης και υλικά για αποκατάσταση φυσιολογικών φθορών.

**7.6.6.3** Υλικών και εργασιών για 3ο κλιμάκιο συντήρησης των διοπτρών και αποκατάστασης βλαβών (Repair), από εξουσιοδοτημένο επισκευαστικό φορέα.

**7.6.7** H επιδιωκόμενη ελάχιστη Ετήσια Διαθεσιμότητα 85% αναφέρεται σε εκτιμώμενη ετήσια χρήση 1600 ωρών ανά διόπτρα. Το ακριβές στοιχείο εκτιμώμενων ωρών χρήσης ανά έτος, που θα ενταχθεί στη σύμβαση FOS, θα προσδιοριστεί με ακρίβεια κατά το χρόνο ισχύος των εγγυήσεων με βάσει τα πραγματικά στοιχεία χρήσης. (Απαράβατος Όρος)

**7.6.8** Η συμφωνία επί των όρων της αρχικής σύμβασης εν συνεχεία υποστήριξης (FOS) θα πρέπει να έχει ολοκληρωθεί πριν την υπογραφή της σύμβασης προμήθειας των διοπτρών.

**7.6.9** Ο Αγοραστής διατηρεί το δικαίωμα σε περίπτωση κατά την οποία κρίνει ότι το υποβληθέν (σε οποιοδήποτε στάδιο / αρχικό ή ανανέωσης 4ετίας) σχέδιο Σύμβασης εν Συνεχεία Υποστήριξης FOS δεν καλύπτει πλήρως τις ανάγκες του και το συμφέρον του Δημοσίου, να διαβουλευθεί με τον Προμηθευτή την τροποποίηση των προτεινόμενων στην τεχνική προσφορά όρων για τη διαμόρφωση κοινά αποδεκτού κειμένου Σύμβασης FOS. Σε περίπτωση μη επίτευξης συμφωνίας, ο Αγοραστής δύναται να απορρίψει την προσφορά περιλαμβανομένης και της προμήθειας των διοπτρών (πριν τη σύναψη της σχετικής Σύμβασης προμήθειας) ή να επιλέξει την σύναψη Σύμβασης FOS με άλλο Προμηθευτή, εφόσον τούτο κριθεί αιτιολογημένα συμφερότερο για το Δημόσιο, σύμφωνα με τις προβλέψεις του άρθρου 4 του Ν.3978/11. (Απαράβατος Όρος)

**7.7 Κόστος Κύκλου Ζωής**

**7.7.1** Ο Προμηθευτής είναι υποχρεωμένος να υποβάλλει μαζί με την οικονομική και τεχνική προσφορά του και τα παρακάτω στοιχεία για τον υπολογισμό του Κόστους Κύκλου Ζωής (ΚΚΖ) των διοπτρών. (Απαράβατος Όρος)

**7.7.1.1** Κόστος Έρευνας – Ανάπτυξης.

**7.7.1.2** Κόστος Προμήθειας.

**7.7.1.3** Κόστος Λειτουργίας και Υποστήριξης.

**7.7.1.4** Κόστος Απόσυρσης.

**7.7.1.5** Διάφορα λοιπά Κόστη.

**7.8 Ασφάλεια Εφοδιασμού**

**7.8.1** Οι απαιτήσεις για την ασφάλεια εφοδιασμού έχουν ως ακολούθως: (Απαράβατος Όρος)

**7.8.1.1** Ο Προμηθευτής θα αναφέρει κάθε τυχόν περιορισμό ή δέσμευση που θα επιβληθεί στον Αγοραστή όσον αφορά, τη διακίνηση, τη μεταβίβαση ή τη χρήση των προϊόντων που ενδέχεται ή πρόκειται να επιβληθούν στο πλαίσιο ελέγχου εξαγωγών στρατιωτικού εξοπλισμού ή διευθετήσεων ασφαλείας. Στην περίπτωση αυτή, η αναθέτουσα αρχή θα δύναται να επιβεβαιώσει την ύπαρξη τέτοιου περιορισμού μέσω της Κυβερνητικής αρχής της χώρας του Προμηθευτή.

**7.8.1.2** Ο Προμηθευτής οφείλει να διαθέτει εν ισχύ ή να αναπτύξει ολοκληρωμένο σύστημα εφοδιαστικής αλυσίδας με οργάνωση και γεωγραφική θέση που να εξασφαλίζουν την ασφάλεια εφοδιασμού του Αγοραστή αναφορικά με τα αντικείμενα και τις υπηρεσίες της παρούσας ΠΕΔ. Επιπλέον, δεσμεύεται ότι θα διασφαλίσει ότι οι πιθανές αλλαγές στην αλυσίδα εφοδιασμού του, κατά την εκτέλεση της Σύμβασης περιλαμβανομένων και των συμβάσεων εν συνεχεία υποστήριξης (FOS), που θα συναφθούν, δεν θα επηρεάσουν δυσμενώς τη συμμόρφωση προς τις απαιτήσεις ασφάλειας εφοδιασμού του Αγοραστή.

**7.8.1.3** Ο Προμηθευτής δεσμεύεται να δημιουργήσει ή / και να διατηρήσει την ικανότητα που απαιτείται για την ικανοποίηση των επιπρόσθετων απαιτήσεων της αναθέτουσας αρχής, κατά τη διάρκεια του κύκλου ζωής των διοπτρών, σε περίοδο κρίσης, σύμφωνα με όρους και προϋποθέσεις που θα συμφωνηθούν στις FOS.

**7.8.1.4** Ο Προμηθευτής δεσμεύεται για τα ακόλουθα:

**7.8.1.4.1** Ότι θα καταβάλλει κάθε δυνατή προσπάθεια για να διασφαλίσει τη συντήρηση, τον εκσυγχρονισμό ή την υλοποίηση των προμηθειών ανταλλακτικών που θα υλοποιηθούν βάση της παρούσας ΠΕΔ, στο πλαίσιο της ασφάλειας εφοδιασμού.

**7.8.1.4.2** Ότι θα ενημερώνει έγκαιρα τον Αγοραστή για κάθε μεταβολή που θα επέλθει στην οργάνωσή του, στην αλυσίδα εφοδιασμού ή στη βιομηχανική στρατηγική η οποία θα μπορούσε να επηρεάσει τις υποχρεώσεις του έναντι του Αγοραστή.

**7.8.1.4.3** Ότι θα παράσχει στον Αγοραστή, σύμφωνα με όρους και προϋποθέσεις που θα συμφωνηθούν, τον κατασκευαστικό φάκελο και όλα τα κατά την κρίση του Αγοραστή ειδικά σχετικά μέσα που είναι αναγκαία για την Παραγωγή Ανταλλακτικών, επί μέρους στοιχείων, συναρμολογημένων μερών, καθώς και ειδικού Εξοπλισμού δοκιμών, περιλαμβανομένων των τεχνικών σχεδίων, των αδειών και των οδηγιών χρήσης εφόσον ο ίδιος δεν είναι πλέον σε θέση να παράσχει τον αναγκαίο εφοδιασμό.

**7.8.1.4.4** Κατάλογο με όλες τις προϋποθέσεις αδειοδότησης και τους περιορισμούς σχετικά με τη μεταφορά – διαμετακόμιση των υπό προμήθεια υλικών, καθώς και των απάρτιων και υποσυστημάτων αυτών.

**7.8.1.4.5** Αρχείο τυχόν παλαιότερων συμβάσεων πωλήσεων, παρεμφερών υλικών από τη χώρα παραγωγής τους στην Ελλάδα ή σε άλλα κράτη – μέλη της Ευρωπαϊκής Ένωσης ή εξαγωγών σε τρίτες χώρες.

**7.9 Εκπαίδευση Προσωπικού**

**7.9.1** Ο Προμηθευτής είναι υποχρεωμένος να παράσχει εκπαίδευση σε προσωπικό του Αγοραστή στο χειρισμό και στη συντήρηση των διοπτρών, όπως παρακάτω: (Απαράβατος Όρος)

**7.9.1.1** Εκπαίδευση χειριστών (επιχειρησιακή – τεχνική).

**7.9.1.2** Εκπαίδευση 1ου Βαθμού Συντήρησης

**7.9.1.3** Εκπαίδευση 2ου Βαθμού Συντήρησης

**7.9.1.4** Εκπαίδευση 4-5ου Βαθμού Συντήρησης

**7.9.2** Η εκπαίδευση θα πρέπει να είναι συνδυασμός θεωρητικής και πρακτικής εκπαίδευσης. (Απαράβατος Όρος)

**7.9.3** Ο Προμηθευτής να καταθέσει πρόταση προγράμματος εκπαίδευσης με ανάλυση των αντικειμένων, τη διάρκεια, τον τόπο εκπαίδευσης και παραπομπές στα αντίστοιχα Τεχνικά Εγχειρίδια. Ο αριθμός των εκπαιδευομένων θα προσδιοριστεί από τον Αγοραστή και οι διόπτρες που θα χρησιμοποιηθούν για τις εκπαιδεύσεις δεν θα ανήκουν στις υπό προμήθεια. Αναλυτικό πρόγραμμα εκπαίδευσης θα καταρτιστεί κατά την υπογραφή της σύμβασης με τον Προμηθευτή και θα συμπεριληφθεί ως ξεχωριστό Παράρτημα στη σύμβαση. (Απαράβατος Όρος)

**7.9.4** Το προσωπικό που θα εκπαιδευτεί, θα πιστοποιηθεί με μέριμνα του Προμηθευτή ή την εταιρεία που θα αναλάβει την εκπαίδευση, για τη χρήση και συντήρηση των διοπτρών. (Απαράβατος Όρος)

**7.10 Βιβλιογραφία**

**7.10.1** Ο Προμηθευτής να παραδώσει βιβλιογραφία σε έντυπη και ηλεκτρονική μορφή, στην Ελληνική ή Αγγλική γλώσσα. (Απαράβατος Όρος)

**7.10.2** Η παρεχόμενη βιβλιογραφία να περιλαμβάνει τα κάτωθι: (Απαράβατος Όρος)

**7.10.2.1** Εγχειρίδια λειτουργίας, χειρισμού, αποθήκευσης, ασφάλειας, καθαρισμού και συσκευασίας μαζί με όλα τα απαραίτητα σχέδια και σχεδιαγράμματα εικονογραφημένα (μία πλήρη σειρά για κάθε διόπτρα).

**7.10.2.2** Τεχνικά Εγχειρίδια (ΤΕ) συντήρησης και επισκευής (Technical Manuals) 1ου έως και 5ου Κλιμακίου Συντήρησης μαζί με όλα τα απαραίτητα σχέδια, σχεδιαγράμματα και με αποτύπωση της διαδικασίας εντοπισμού βλαβών (μία πλήρη σειρά για κάθε διόπτρα). (Απαράβατος Όρος)

**7.10.2.3** Εγχειρίδια εικονογραφημένης αναγνώρισης υλικών (Illustrated Parts List) για όλα τα υλικά και εξαρτήματα των διοπτρών. (Απαράβατος Όρος)

**7.10.3** Να υφίσταται συγκεκριμένη διαδικασία αναθεώρησης της βιβλιογραφίας, με περιοδικές και έκτακτες αναθεωρήσεις, για όλο το διάστημα εκμετάλλευσης των διοπτρών., χωρίς κόστος για τον Αγοραστή. (Απαράβατος Όρος)

**7.10.4** Οι αλλαγές στη βιβλιογραφία να αποστέλλονται ηλεκτρονικά και με τη μορφή CHANGE / PAGES, και να δύνανται να ενσωματωθούν στην υφιστάμενη ηλεκτρονική βιβλιογραφία. (Απαράβατος Όρος)

**7.10.5** Ο Προμηθευτής θα παρέχει εγγύηση πληρότητας και ακρίβειας της τεχνικής βιβλιογραφίας (έντυπη ή ηλεκτρονική). (Απαράβατος Όρος)

**7.10.6** Στην περίπτωση που διαπιστωθεί οποιαδήποτε έλλειψη ή σφάλμα βιβλιογραφίας, ο Προμηθευτής είναι υποχρεωμένος για τη συμπλήρωση ή τη διόρθωσή της με δικά του έξοδα το συντομότερο δυνατό. (Απαράβατος Όρος)

**8.**  **ΛΟΙΠΕΣ ΑΠΑΙΤΗΣΕΙΣ**

**8.1**  **Παράδοση Υλικών**

**8.1.1**  Οι προσφερόμενες διόπτρες να είναι διαθέσιμες για άμεση επιχειρησιακή εκμετάλλευση και να έχουν παραδοθεί οριστικά μέσω σύμβασης προμήθειας σε ΕΔ άλλης χώρας, κατά τους τελευταίους 24 μήνες. (Βαθμολογούμενο κριτήριο)

**8.1.2** Ο Προμηθευτής υποχρεούται να παραδώσει τις διόπτρες εντός 18 μηνών από την υπογραφή της Σύμβασης. Επιτρέπεται η τμηματική παράδοση των διοπτρών από τον Προμηθευτή (Απαράβατος Όρος)

**8.1.3** Επιθυμητό ο χρόνος παράδοσης των διοπτρών, να είναι κάτω των δεκαοκτώ (18) μηνών. (Βαθμολογούμενο κριτήριο)

**8.2**  Τα υπό προμήθεια υλικά να παραδοθούν με μέριμνα του Αναδόχου, στα σημεία που θα καθοριστούν από την Αναθέτουσα Αρχή, εντός της Ελληνικής επικράτειας.

**8.3**  Η μεταφορά των υλικών θα γίνει με μέριμνα και δαπάνες του Αναδόχου.

**8.4** Τα έγγραφα, τα οποία θα διακινούνται μεταξύ Αναθέτουσας Αρχής και Αναδόχου και που ενδεικτικά, αλλά όχι περιοριστικά, είναι ή αφορούν σε εκδόσεις και ενημερώσεις βιβλιογραφίας (κοινές και επείγουσες), εγχειρίδια, λοιπές ενημερώσεις, πληροφορίες διαχείρισης προγράμματος, πρακτικά συσκέψεων, αναφορές, πιστοποιητικά, συνοδευτικά έγγραφα υλικών, εκπαιδευτικά εγχειρίδια, ηλεκτρονική αλληλογραφία (email), τηλεομοιοτυπίες (fax), θα είναι γραμμένα στην αγγλική ή την ελληνική γλώσσα.

**8.5** Ο Ανάδοχος θα παρέχει στην Αναθέτουσα Αρχή τη δυνατότητα πρόσβασης σε κατάλληλους χώρους εντός των εγκαταστάσεών του, με σκοπό την ενημέρωση για θέματα που άπτονται της παραγωγής, της επισκευής και του ελέγχου υλικών.

**8.6** Η Αναθέτουσα Αρχή θα μεριμνήσει για τη συγκρότηση των προβλεπόμενων επιτροπών για τον έλεγχο και παραλαβή του υλικού.

**8.7** Στο πλαίσιο της παρούσας, η Αναθέτουσα Αρχή διατηρεί το δικαίωμα να μην παρέχει στοιχεία, τα οποία εμπίπτουν στην αρχή της εμπιστευτικότητας και θεωρούνται τεχνικά ή επιχειρησιακά ευαίσθητα.

**9. ΠΕΡΙΕΧΟΜΕΝΟ ΠΡΟΣΦΟΡΑΣ**

**9.1 Αξιολόγηση Προσφορών**

**9.1.1** Στις προσφορές θα αναφερθούν αναλυτικά όλα τα τεχνικά χαρακτηριστικά των διοπτρών, θα κατατεθούν τα αναγκαία σχέδια ή εγχειρίδια χρήσεως και θα επισημανθούν τόσο οι συγκεκριμένες απαιτήσεις των προδιαγραφών που ικανοποιούνται, όσο και οι τυχόν αποκλίσεις από αυτές ή ακόμη πρόσθετες ή εναλλακτικές δυνατότητες που ικανοποιούνται από τις προσφορές, για να είναι δυνατή η σύγκριση και αξιολόγηση. (Απαράβατος Όρος)

**9.1.2** Τα βαθμολογούμενα χαρακτηριστικά (προσθήκη Ι) που διαθέτουν καθορισμένη ελάχιστη τιμή, η τιμή αυτή αποτελεί την ελάχιστη επιχειρησιακή απαίτηση και ως εκ τούτου οποιαδήποτε μικρότερη προσφορά καθιστά την προσφορά απορριπτέα. (Απαράβατος Όρος)

**9.2 Φύλλο Συμμόρφωσης**

**9.2.1** Ο Προμηθευτής είναι υποχρεωμένος στην προσφορά του να επισυνάψει συμπληρωμένο Φύλλο Συμμόρφωσης με τίτλο «Έντυπο Συμμόρφωσης προς Προδιαγραφή Ενόπλων Δυνάμεων, υπόδειγμα του οποίου βρίσκεται αναρτημένο στο φάκελο «ΝΟΜΟΘΕΣΙΑ – ΕΝΤΥΠΑ – ΥΠΟΔΕΙΓΜΑΤΑ» της διαδικτυακής τοποθεσίας: http://www.geetha.mil.gr/media/1.typopoihsh/index.html (Απαράβατος Όρος)

**9.2.2** Διευκρινίζεται ότι, η κατάθεση του Φύλλου Συμμόρφωσης δεν απαλλάσσει τους υποψήφιους Προμηθευτές από την υποχρέωση υποβολής των κατά περίπτωση δικαιολογητικών, που καθορίζονται με την παρούσα Προδιαγραφή. (Απαράβατος Όρος)

**10.** **ΣΗΜΕΙΩΣΕΙΣ**

**10.1**  Όλοι οι παράγραφοι της παρούσας, εκτός από όσες αφορούν βαθμολογούμενα χαρακτηριστικά, χαρακτηρίζονται απαράβατοι όροι, των οποίων η μη κάλυψή τους θέτει την προσφορά Εκτός Τεχνικών Όρων (ΕΤΟ) και απορρίπτεται. Συντελεστές βαρύτητας των βαθμολογούμενων χαρακτηριστικών, όπως στην Προσθήκη «I» της παρούσας Προδιαγραφής.

**10.2** **Ορισμοί**

**10.2.1** Για τη βέλτιστη κατανόηση των αναφερομένων στο παρόν, καθορίζονται οι ακόλουθοι ορισμοί:

**10.2.1.1**  «Απαράβατοι όροι»: Συνιστούν ουσιώδεις όρους και αποτελούν ανελαστικές απαιτήσεις του Αγοραστή. Τα κριτήρια αυτά είναι τα ελάχιστα απαιτούμενα για την ανάθεση της υπόψη προμήθειας και εφόσον οποιοδήποτε από αυτά δεν πληρείται, ο υποψήφιος Προμηθευτής απορρίπτεται κατά τη διαδικασία της προεπιλογής. Οι απαράβατοι όροι απαρτίζονται από τις απαράβατες επιχειρησιακές και τεχνικές απαιτήσεις.

**10.2.1.2** «Βαθμολογούμενα Κριτήρια»: Είναι απαιτήσεις πέραν των απαράβατων όρων οι οποίες βελτιώνουν την αξία της προσφερόμενης προμήθειας. Η συμμόρφωση ή μη με αυτές, βαθμολογείται με το συντελεστή βαρύτητας του κάθε κριτηρίου. Τα Βαθμολογούμενα Κριτήρια απαρτίζονται από τις αντίστοιχες επιχειρησιακές και τεχνικές απαιτήσεις.

**10.2.1.3** «Εν Συνεχεία Υποστήριξη»: Εννοείται κάθε δραστηριότητα και κάθε διαδικασία που έχουν ως σκοπό, τη διατήρηση ενός αμυντικού συστήματος ή υλικού σε λειτουργική και επιχειρησιακή κατάσταση ή/και τη βελτίωση των αρχικών του προδιαγραφών, μετά από την αγορά ή την απόκτησή του.

**10.3**  **Συντμήσεις – Συντομογραφίες**

**10.3.1** ΠΕΔ Προδιαγραφή Ενόπλων Δυνάμεων.

**10.2.2** ISO International Organization for Standardization.

**10.2.3** STANAG Standardization Agreement.

**10.2.4** AQAP Allied Quality Assurance Publication.

**10.2.5** CPV Common Procurement Vocabulary.

**10.2.6** OEM Original Equipment Manufacturer.

**10.2.7** CoC Certificate of Conformity.

**10.2.8** FOS Follow on Support.

**11. ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ**

Σχολιασμός της παρούσας Προδιαγραφής, από κάθε ενδιαφερόμενο, για την βελτίωσή της, μπορεί να γίνει μέσω της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία [https://prodiagrafes.army.gr](https://prodiagrafes.army.gr/)

**ΠΡΟΣΘΗΚΕΣ**

«1» Πίνακας Προδιαγραφών Επιδόσεων

**ΠΡΟΣΘΗΚΗ Ι**

**ΠΙΝΑΚΑΣ ΚΡΙΤΗΡΙΩΝ ΑΞΙΟΛΟΓΗΣΗΣ ΤΕΧΝΙΚΗΣ ΠΡΟΣΦΟΡΑΣ**

| **ΠΑΡΑΓΡΑΦΟΣ** | **ΚΡΙΤΗΡΙΟ ΑΞΙΟΛΟΓΗΣΗΣ** | **ΣΥΝΤΕΛΕΣΤΗΣ ΒΑΡΥΤΗΤΑΣ ΕΠΙ ΤΙΣ%** | **ΠΑΡΑΤΗΡΗΣΕΙΣ -**  **ΟΔΗΓΙΕΣ**  **ΒΑΘΜΟΛΟΓΗΣΗΣ**  **ΤΕΧΝΙΚΗΣ**  **ΠΡΟΣΦΟΡΑΣ** |
| --- | --- | --- | --- |
| 4.1.2.3 | Να διαθέτει αποσπώμενη αναδιπλούμενη τρίποδη βάση τοποθέτησης επί του εδάφους, με θήκη και με πλήρως αυτόνομα ρυθμιζόμενα σκέλη (τόσο καθ’ ύψος, όσο και κατά διεύθυνση). | 3% | (α) |
| 4.2.4 | Να διαθέτει ανάλυση του θερμικού αισθητήρα εικόνας τουλάχιστον 640 x 480 pixels. | 5% | (β), (δ) |
| 4.2.6 | Το βάρος της διόπτρας σε κατάσταση λειτουργίας (με συσσωρευτές-βάση) να είναι μέχρι 1,5 κιλό | 3% | (δ) |
| 4.2.9 | Τα σκοπευτικά να είναι σε θέση να προσφέρουν αποστάσεις αποκάλυψης στόχων ενδιαφέροντος άνω των 5,5 χλμ., ημέρα και νύχτα, σε γωνία θέασης Narrow Field Of View (NFoV), σύμφωνα με τη STANAG 4347 ή ισοδύναμο, για σταθερό ΝΑΤΟ Target (2,3m x 2,3m) | 45% | (β), (δ) |
| 4.2.11 | Να διαθέτει ακουστικό σήμα κατά τη φάση ενεργοποίησης. | 1% | (α) |
| 4.2.12 | Να διαθέτει ένδειξη επιπέδου φόρτισης και δείκτη χαμηλής στάθμης των συσσωρευτών (Low Battery Indicator). | 1% | (α) |
| 4.2.13 | Να διαθέτει κατάλληλο φορτιστή τύπου Power bank USB 3.0, για τη φόρτιση των συσσωρευτών με δυνατότητα φόρτισης αυτού από ηλιακή ενέργεια. | 2% | (α) |
| 4.2.16 | Nα διαθέτει οπτική μεγέθυνση μεγαλύτερη από 2x zoom. | 4% | (β), (δ) |
| 4.2.18 | Nα διαθέτει ηλεκτρονική μεγέθυνση μεγαλύτερη από 4x zoom. | 4% | (β), (δ) |
| 4.2.20 | To πεδίο όρασης να είναι κατ’ ελάχιστο 8ο για το οριζόντιο (Η) επίπεδο. | 3% | (β), (δ) |
| 4.2.21 | To πεδίο όρασης να είναι κατ’ ελάχιστο 6ο για το κατακόρυφο (V) επίπεδο. | 3% | (β), (δ) |
| 4.2.23 | Η διαφορική ισοδύναμη θερμοκρασία θορύβου (Noise Equivalent Temperature Differential-NETD) να είναι μικρότερη ή ίση με 40mK | 3% | (γ), (δ) |
| 4.2.25 | Να διαθέτει εναλλαγή θερμού ίχνους (white hot / black hot) | 2% | (α) |
| 4.2.26 | Να έχει τη δυνατότητα σύνδεσης με εξωτερική συσκευή αναπαραγωγής φωτογραφιών ή video (Video output) | 1% | (α) |
| 4.2.27 | Να διαθέτει υποδοχή και καλώδιο USB 3.0, καθώς και κατάλληλους οδηγούς (drivers), ώστε να μπορεί να συνδεθεί με Η/Υ ή άλλη εξωτερική συσκευή | 1% | (α) |
| 4.2.29 | Να διαθέτει καταγραφέα ωρών λειτουργίας | 1% | (α) |
| 4.2.30 | Να διαθέτει αυτόνομη ενεργοποίηση – απενεργοποίηση (ON – OFF) | 2% | (α) |
| 4.4.6 | Η χρονική διάρκεια της εγγυημένης πλήρους υποστήριξης των διοπτρών νυχτερινών όρασης, χωρίς την ανάγκη οποιασδήποτε μείζονος παρέμβασης (αναβάθμιση/τροποποίηση) ή αντικατάστασης διαμόρφωσης κρίσιμων λειτουργικών υποσυγκροτημάτων – εξαρτημάτων, να είναι μεγαλύτερη των 5 ετών. | 1% | (β) |
| 4.5.4 | Να υποβληθεί από τον Προμηθευτή οικονομική προσφορά η οποία θα περιλαμβάνει τιμοκατάλογο με το σύνολο των υλικών, του εξοπλισμού και τις εργατοώρες που απαιτούνται, για την εκτέλεση κάθε προβλεπόμενης περιοδικής συντήρησης των διοπτρών, πέραν αυτών που είναι επιπέδου χρήστη. | 1% | (α) |
| 4.5.8 | Επιθυμητό η διαθεσιμότητα των διοπτρών ως MTBF / (MTBF + MTTR) να είναι το δυνατόν μεγαλύτερη | 3% | (β) |
| 7.3.2 | Επιθυμητό ο χρόνος εγγύησης καλής λειτουργίας να είναι μεγαλύτερος των είκοσι τεσσάρων 24 μηνών. | 3% | (β), (δ) |
| 7.3.7 | Επιθυμητό ο εγγυημένος χρόνος κύκλου επισκευής (Turnaround Time) των διοπτρών να είναι μικρότερος των 120 ημερών. | 2% | (γ), (δ) |
| 8.1.1 | Οι προσφερόμενες διόπτρες να είναι διαθέσιμες για άμεση επιχειρησιακή εκμετάλλευση και να έχουν παραδοθεί οριστικά μέσω σύμβασης προμήθειας σε ΕΔ άλλης χώρας, κατά τους τελευταίους 24 μήνες | 2% | (α), (δ) |
| 8.1.3 | Επιθυμητό ο χρόνος παράδοσης των διοπτρών, να είναι κάτω των δεκαοκτώ (18) μηνών. | 4% | (γ), (δ) |
| **ΣΥΝΟΛΙΚΗ ΒΑΘΜΟΛΟΓΙΑ** | | **100%** |  |

**ΠΑΡΑΤΗΡΗΣΕΙΣ**

(α) Αξιολογείται η παροχή ή μη του χαρακτηριστικού ή της υπηρεσίας.

(β) Βαθμολογείται με το μέγιστο βαθμό η προσφορά με τη μεγαλύτερη τιμή από αυτή που ορίζει το κριτήριο και οι υπόλοιπες προσφορές βαθμολογούνται συγκριτικά με αυτήν, με μικρότερους βαθμούς

(γ) Βαθμολογείται με το μέγιστο βαθμό η προσφορά με τη μικρότερη τιμή από αυτή που ορίζει το κριτήριο και οι υπόλοιπες προσφορές βαθμολογούνται συγκριτικά με αυτήν, με μικρότερους βαθμούς.

(δ) Τα βαθμολογούμενα χαρακτηριστικά που διαθέτουν καθορισμένη ελάχιστη τιμή, η τιμή αυτή αποτελεί την ελάχιστη επιχειρησιακή απαίτηση και ως εκ τούτου οποιαδήποτε μικρότερη προσφορά καθιστά την προσφορά απορριπτέα.

(ε) Υπολογισμός βαθμολογίας:

(1) Η βαθμολογία των επιμέρους στοιχείων των προσφορών είναι 100 βαθμοί για τις περιπτώσεις που καλύπτονται ακριβώς όλοι οι απαράβατοι όροι ενώ αυτή αυξάνεται έως 140 βαθμούς όταν υπερκαλύπτονται οι προδιαγραφές. Συγκεκριμένα προσφορά με ακριβώς την απαιτούμενη τιμή για κάθε τεχνικό χαρακτηριστικό από την προδιαγραφή λαμβάνει βαθμολογία 100, ενώ η βέλτιστη προσφερόμενη τιμή για κάθε τεχνικό χαρακτηριστικό λαμβάνει βαθμολογία 140. Οι ενδιάμεσες προσφερόμενες τιμές λαμβάνουν αναλογικά βαθμολογία από 100 έως 140.

(2) Οι βαθμολογίες των επιμέρους στοιχείων των προσφορών προκύπτουν μαθηματικά με υλοποίηση, για τα επιπλέον προσφερόμενα μεγέθη, από τα απαιτούμενα, στην προδιαγραφή, της απλής μεθόδου των τριών για τους επιπλέον 40 βαθμούς από 100 έως 140 και συγκεκριμένα από την εφαρμογή του τύπου:

Όπου :

**Χ**: η βαθμολογία που λαμβάνει η κάθε προσφορά για κάθε κριτήριο ξεχωριστά

**Π**: η προσφερόμενη τιμή για κάθε τεχνικό χαρακτηριστικό

**Α**: η απαιτούμενη τιμή για κάθε τεχνικό χαρακτηριστικό από την προδιαγραφή

**Β**: η βέλτιστη προσφερόμενη τιμή για κάθε τεχνικό χαρακτηριστικό (διευκρινίζεται ότι για τις περιπτώσεις που έχουμε ελάχιστο απαιτούμενο όριο, βέλτιστη θεωρείται η μεγαλύτερη προσφορά, ενώ για τις περιπτώσεις που έχουμε μέγιστο απαιτούμενο όριο, βέλτιστη θεωρείται η μικρότερη προσφορά).

(3) Στις περιπτώσεις που για κάποιο χαρακτηριστικό δεν είναι δυνατόν να προσδιοριστεί η ελάχιστη ή η μέγιστη απαίτηση της Υπηρεσίας, τότε η δυσμενέστερη, αποδεκτή, τιμή από το σύνολο των προσφορών, αποτελεί την απαιτούμενη τιμή Α για την υλοποίηση του παραπάνω τύπου.

(4) Στις περιπτώσεις που δεν είναι δυνατόν να προσδιοριστούν ποσοτικά τα επιπλέον προσφερόμενα μεγέθη τίθεται από την επιτροπή αξιολόγησης βαθμολογία από 100 έως 140 με βάση την ποιοτική διαφορά, τη χρηστικότητα, την αξία και λοιπών στοιχείων των επιπρόσθετων χαρακτηριστικών από τα απαιτούμενα στην προδιαγραφή. Η τελική βαθμολογία με βάση τα παραπάνω κυμαίνεται από 100 έως 140 βαθμούς.

(5) Η συνολική βαθμολογία εξάγεται από το άθροισμα της σταθμισμένης βαθμολογίας όλων των κριτηρίων αξιολόγησης και κυμαίνεται από 100 έως 140 βαθμούς.

|  |  |
| --- | --- |
| ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ  ΠΕΔ-Α-ΔΙΟΠΤΡΕΣ ΝΥΧΤΕΡΙΝΗΣ ΟΡΑΣΗΣ ΓΙΑ Ο/Σ STINGER MANPAD  ΕΚΔΟΣΗ 1η | |
| ΣΥΝΤΑΞΗ |  |
| ΕΛΕΓΧΟΣ |  |
| ΘΕΩΡΗΣΗ |  |
| ΗΜΕΡΟΜΗΝΙΑ |  |